text:
ABAGANDA balina enjogera egamba nti, omwana omuwala asera na nnyina. Kino kiraga nti ssinga omuzadde omukazi abaako ekyama, akibuulira muwala we. Mu mbeera eno, waliwo abazadde ate abasusse.
Bano batuuka ku ssa ly’okuyingiza abaana baabwe mu bikolwa by’obwenzi, bo nga balowooza nti tekirina mutawaana. Embeera eno wadde abakazi bagituukamu, esinga mu basajja. Gladys Nakayiza ow’e Gangu ku luguudo lw’e Busaabala embeera eno agiwanda lulusu! “Omwami wange ayagala nnyo mutabani waffe.
Bwe yatandika okusimbula ekigere nga buli wiikendi tamuleka waka. Kino nkyagala kubanga nange abeera ampewudde ne nsigaza kukola mirimu gya waka. Omwana bw’akomawo ng’atandika okunnyumiza by’alidde n’ebimusanyusizza.
Lumu twalina akabaga k’okuyingira amaka gaffe, omuvubuka eyakwata omukolo n’ampa akatambi ne tutandika okukalaba. Tuba tulaba mutabani wange kwe kunnamba nti, ‘ mmami mmami, laba Auntie’ ow’eri gye tugenda ne ddadi..’ Kino yakiddinnana ng’alaba sifuddeeyo.
Okwetegereza ng’omukazi mmumanyi, kubanga mukwano gwa kizibwe wange. Ensonga nazigoberera okukkakkana nga mutuuseeko gy’asula era ng’ali lubuto lukulu...”
TAATA YANDAGANGA BA ‘AUNTIE’ Druscila Mary Nantege, ow’e Kitintale agamba nti ye okuva mu buto yali nga ‘daddy’s girl’. “ Ddadi yantwalanga mu ssomero eddungi, ate nga mu luwummula, ng’atambula nange buli gy’alaga,” Bwe twawummulanga, ddadi ng’ankima naye nga tulina gye tusooka okubeera ne tumalayo nga wiiki emu oba bbiri nga wa njawulo era ng’annamba, ‘ono maama wo’ agenda kukuyambako okukusomesaamu. Olwo awaka nga maama amugamba nti antutte mu koocingi.
Yateranga okunnamba mmuwerekereko ewa ‘Auntie’ oba mukwano gwe, naye nga bwe tutuukayo, nga beesibira mu kisenge. Lumu olwaba okwesibirayo, nange ne ngwa wansi w’oluggi ndabe ekibaayo kumbe bandaba! Ddadi yalubandula omulundi gumu n’ankuba ne nnyiiga.
Bwe twaddayo awaka ne mbuulirako maama kumbe mbyonoonye, ekyaddamu kwali kulwana. Emirundi egyaddirira, nga bwe tuba tuli kumpi okutuuka awaka, taata ajja anfalaasira obutayogera gye tuva ne bye ndabye.
DDADI YANGULIRANGA EBYOKULYA
Ye Julian Bakunda ow’e Nankuwadde agamba nti, “Nayagalanga nnyo okutambula ne taata ng’ampa ebyokulya bye njagala. Bwe twavanga mu kkanisa nga tuyitira mu wooteeri ne nsaba bye njagala, olwo n’andekera weyita n’ayambuka amadaala. Wabula nga mmulinda ne nkoowa ne nneebaka ku mmeeza.
Oluusi nga weyita ajja n’antwala mu mmotoka, nnenda okuzuukuka nga tudda waka, era ng’ebiseera ebisinga bw’aba akomawo abeera n’omukazi gw’ajja naye olwo ne tumuleetako mu mmotoka oluusi ne tubaako we tumuleka.
TAATA YANTUMANGA KKONDOMU
Moses Serwano ow’e Masajja agamba nti yakula ne muka kitaawe“Taata yandaga omukwano mungi ate engeri gye nali omulenzi omukulu nga tuyita ffembi kumpi buli wamu. Oluusi bwe twagendanga naye akawungeezi ng’ampa 20,000/- mmugulireko kondomu olwo ng’annamba bbaalansi mmutwale.
Kino kyansanyusanga kubanga ekinene ennyo nakozesangako 3,000/- zokka olwo ezisigadde ne zibeera zange. Era bino nga siyinza kubinyegako nga tuzzeeyo awaka nga ne taata akimanyi.
DDADI YANFUNIRANGA BE NZANNYA NABO
Lawrence Mulindwa ow’e Nansana agamba nti balina omukwano ogw’enjawulo ne kitaawe, kubanga tewali mulundi na gumu lwe yali ayasizza ebyama bye eby’abakazi n’abawala b’aganzaDdadi kuva dda ng’anneesiga. Nga bw’abaako baganzi be b’agenda okusisinkana agenda nange. Kino ndowooza yakikolanga okulaga mmami nti gy’agenze ali mu makubo matuufu, engeri gy’agenze nange. Bwe twatuukanga gye tuba tulaze naddala ewa ‘Auntie’ nga ddadi afuba okulaba nga ndi bulungi mu mbeera zonna.
Banguliranga ebyokulya n’okuntwala mu bifo awali ebyokuzannyisa. Bwe nakula ne mpeza emyaka 19, bwe yabanga agenda mu bantu be nga nange oluusi anfunira abambeesabeesa abagya mu myaka gyange.
Oluusi bwe twabanga tuluddeyo nga nze mpeebwa obuvunaanyizibwa okubuulira mmami ng’omupiira gw’emmotoka bwe gwatwabiseeko, oba amafuta bwe gaatuweddeko nga tulina okulinda agatuleetera n’ebiringa ebyo. Mmami bwe yalabanga nti nze mbinnyonnyola ng’abitwala nti bituufu.”
ABAZADDE BALOWOOZA NTI ABAANA BATO
Edith Mukisa, omukugu mu kubuulirira abaagalana agamba nti abazadde bayingiza abaana mu nsonga zino nga balowooza nti bato tebategeera bikolwa byabwe. Kyokka omwana ono gy’okoma okumweyambisa, alaba ekikolwa kimu n’atandika okuzza akatambi emabega ku by’ozze omutuma, engeri gy’oyogera ng’oli n’omuntu n’afuna ekyokuddibwamu. Abantu tebakyaswala, ebintu ebimu babikola mu lujjude ng’abaana balaba ne beemoola oba okwenywegera ate bye bataakola nga bali ne maama oba taata w’abaana .
ABAKAZI BAYITA BAGANZI BAABWE ‘UNCLE’ OKUBUZAABUZA Kino abakazi bakikola ng’alaga abaana nti omuntu oyo waaluganda. Ab’ekika kino batuuka n’okubaleeta awaka ne babakyalira , wabula omwana kyangu okumanya nti ‘uncle’ oyo alina ensonga endala ne mmami.
Okugeza oyinza okwesanga nga ‘uncle’ bw’akyala mmami yeebuga nnyo ng’amutegekera ebyokulya, ate nga takola bwatyo ng’ategekera taata w’abaana. Awo omwana ategeera amangu abeera yakitegedde dda nti oyo si ‘uncle’ wabula muganzi wa mmami we.
Waliwo abatuuka n’okutuma abaana mu baganzi baabwe naddala bw’aba afunye okusoomoozebwa mu by’ensimbi. Ne weesanga ng’omwana ategedde nti ssente ezaaguze ebintu bye yatutte ku ssomero ‘uncle’ ye yaziweerezza mmami. Ate oluusi ne mmami n’akikkaatiriza ng’agamba nti, ‘olaba ‘uncle’ oyo y’atubeezaawo, kitammwe yatusuulawo’! ‘Uncle’ ono amala n’atuuka awaka era ng’abaana bamumanyi ng’ajja kyere kuba taata w’abaana tasiibawo ate bw’aba tasobola kutuuka waka, abaana be batuma ne bafuuka bakayungirizi.
Oluusi ebintu bitera okukyukira ddagala ate omusiguze nga y’asasulira n’omwana ffi izi, okugula ebikozesebwa awaka n’ebyetaago by’okussomero ng’omwana talina bw’aloopa nnyina. Ebiva mu kino oluusi bwe busambattuko mu maka, naddala ng’omusajja ategedde nti maama w’abaana alinayo abasajja abalala b’abiita.
Ddadi kuva dda ng’anneesiga. Nga bw’abaako baganzi be b’agenda okusisinkana agenda nange. Kino ndowooza yakikolanga okulaga mmami nti gy’agenze ali mu makubo matuufu, engeri gy’agenze nange. Bwe twatuukanga gye tuba tulaze naddala ewa ‘Auntie’ nga ddadi afuba okulaba nga ndi bulungi mu mbeera zonna. Banguliranga ebyokulya n’okuntwala mu bifo awali ebyokuzannyisa. Bwe nakula ne mpeza emyaka 19, bwe yabanga agenda mu bantu be nga nange oluusi anfunira abambeesabeesa abagya mu myaka gyange. Oluusi bwe twabanga tuluddeyo nga nze mpeebwa obuvunaanyizibwa okubuulira mmami ng’omupiira gw’emmotoka bwe gwatwabiseeko, oba amafuta bwe gaatuweddeko nga tulina okulinda agatuleetera n’ebiringa ebyo. Mmami bwe yalabanga nti nze mbinnyonnyola ng’abitwala nti bituufu.” ABAZADDE BALOWOOZA NTI ABAANA BATO Edith Mukisa, omukugu mu kubuulirira abaagalana agamba nti abazadde bayingiza abaana mu nsonga zino nga balowooza nti bato tebategeera bikolwa byabwe. Kyokka omwana ono gy’okoma okumweyambisa, alaba ekikolwa kimu n’atandika okuzza akatambi emabega ku by’ozze omutuma, engeri gy’oyogera ng’oli n’omuntu n’afuna ekyokuddibwamu. Abantu tebakyaswala, ebintu ebimu babikola mu lujjude ng’abaana balaba ne beemoola oba okwenywegera ate bye bataakola nga bali ne maama oba taata w’abaana . ABAKAZI BAYITA BAGANZI BAABWE ‘UNCLE’ OKUBUZAABUZA Kino abakazi bakikola ng’alaga abaana nti omuntu oyo waaluganda. Ab’ekika kino batuuka n’okubaleeta awaka ne babakyalira , wabula omwana kyangu okumanya nti ‘uncle’ oyo alina ensonga endala ne mmami. Okugeza oyinza okwesanga nga ‘uncle’ bw’akyala mmami yeebuga nnyo ng’amutegekera ebyokulya, ate nga takola bwatyo ng’ategekera taata w’abaana. Awo omwana ategeera amangu abeera yakitegedde dda nti oyo si ‘uncle’ wabula muganzi wa mmami we. Waliwo abatuuka n’okutuma abaana mu baganzi baabwe naddala bw’aba afunye okusoomoozebwa mu by’ensimbi. Ne weesanga ng’omwana ategedde nti ssente ezaaguze ebintu bye yatutte ku ssomero ‘uncle’ ye yaziweerezza mmami. Ate oluusi ne mmami n’akikkaatiriza ng’agamba nti, ‘olaba ‘uncle’ oyo y’atubeezaawo, kitammwe yatusuulawo’! ‘Uncle’ ono amala n’atuuka awaka era ng’abaana bamumanyi ng’ajja kyere kuba taata w’abaana tasiibawo ate bw’aba tasobola kutuuka waka, abaana be batuma ne bafuuka bakayungirizi. Oluusi ebintu bitera okukyukira ddagala ate omusiguze nga y’asasulira n’omwana ffi izi, okugula ebikozesebwa awaka n’ebyetaago by’okussomero ng’omwana talina bw’aloopa nnyina. Ebiva mu kino oluusi bwe busambattuko mu maka, naddala ng’omusajja ategedde nti maama w’abaana alinayo abasajja abalala b’abiita.


c: text/html

text:
Ddala abantubalamu magoma (gavugira aliwo)!
Omuteebi wa Tottenham (Spurs), Harry Kane agambye nti okusinziira ku bye yaakalaba mu mutendesi Jose Mourinho, bayinza okuwangulayo ekikopo sizoni eno.
Spurs yawangudde omupiira ogusooka ku bugenyi okuva mu January bwe yakubye West Ham (3-2) ku Lwomukaaga, Kane n’ategeeza nti, “Jose yandiba emmanduso y’ebikopo. Nkolerera kuwangula bikopo era omusajja ono ayinza okutuukiriza ekirooto kyange.”
Kane yagasseeko nti Mauricio Pochettino eyagobeddwa, abadde mulungi era yamukyaliddeko wiiki ewedde naye ku Mourinho alabye nga waliwo essuubi ddene ery’okuwangula Champions League oba FA Cup sizoni eno.
Kane y’omu ku baateebedde Spurs.

robotstxt: allowed

filter: keep


text:
CHAKA CHAKA ATUUSE
Ekimu ku bivvulu ebisenze okwesungibwa kye ky’omuyimbi Yvonne Chaka Chaka okuva e South Africa. Ono yatuuse eggulo wakati mu ssanyu.
Yategeezezza nga bwe yeetegese okukuba Bannayuganda omuziki ng’abayingiza omwaka 2020 n’okubugiriza Ssaabasajja Ronald Muwenda Mutebi agenda okuba omugenyi omukulu mu kivvulu ky’e ‘‘Nkuuka Muliro muliro’’ mu Lubiri e Mmengo.
Yeewaanye nti leero Bannayuganda akyalina waaka wadde akoonye emyaka 54 ng’era agenda kukuba ennyimba ze nga: Thank u Mr. DJ, Im Burning Up, Sangoma, Every Woman needs e Man, Im in Love with a DJ, I cry for Freedom, Amazing Man, Keep looking at me, Motherland n’endala nnyingi. Eno wakwegatibwako abayimbi bangi omuli; Jose Chameleone, Eddy Kenzo, Spice Diana, Measch Ssemakula, Geoffrey Lutaaya, Gravity Omutujju, Chris Evanz n’abalala. Okuyingira 10,000/-.
FRESH JJAJJA NE MUZEEYI BAKIDDAAWO BASAZEEKO WAKISO
FRESH Jjajja ng’ali n’abazeeyi b’e Burma abakulirwa Muzeeyi Bakiddaawo wamu n’abayimbi ba Jovi Productions okuli:
Pretty Namutebi, Deborah Kandi, Square Miles ne Spider Roxy nga January 1, 2020 bagenda kubeera Lukwanga mu Wakiso gye bagenda okukubira abaayo omuziki n’okuzannya komedi.
LUTAAYA ALI KU CALENDER
Geoffrey Lutaaya ne Namatovu aba Da Nu Eagles omuli: Jovan Luzinda, Henry Mwanje, Betina Namukasa n’abalala nga January 1, 2020 basazeeko ab’e Makindye.
Omwaka bagutandikira ku Calender Rest House gye bagenda okubinukira nga beekulisa okuyita mu 2019.
Kyokka nga December 31, 2019 batandikira Bukamba mu kisaawe e Kayunga. Agenda kubeera ne Eddy Yawe, Mary Bata, Kabuye Ssembogga n’abalala.
MADDOXX SSEMATIMBA AGENZE KU PAPZ SPOT E MAKINDYE
Madoxx Ssemanda Ssematimba asazeeko ab’e Makindye gy’agenda okumalirako omwaka 2019. Agenda kubeera ku Papaz Spot e Makindye leero nga December 31, 2019 alyoke abakube ennyimba empya n’enkadde okuli:
Nakatudde, Irene, Namagembe, Munnakyalo, Tukolagane, Kankulage, Wowooto, Omuyimbi, Omwani n’Omukyla n’endala nnyingi nga abakulisa okumalako 2019 n’okubayingiza 2020.
GOLDEN BAND BASAZEEKO GGABA
Omuyimbi Ronald Mayinja ng’ali wamu ne Golden Band n’abayimbi abalala nga Jose Chameleone, King Saha n’abalala bagenda kubeera Ggaba Beach ku Lusooka omwaka gye bagenda okukubira omuziki.
Ekivvulu kino bakituumye ‘‘Family Day Out’’. Mu bifo ebirala awategekeddwa ebbinu kuliko:
Freedom City: Abayimbi Kabakko, Daxx Kartel, Gravity Omutujju, Vialni, Ffefe Busi n’abalala be bagenda okubaayo n’okukuba ebiriroliro.
Theatre Labonita: Waliyo ‘Music Tantal Reloaded’ lwe bagenda okutegeera nti Moth- n’abazeeyi b’e Burma abakulirwa Muzeeyi Bakiddaawo wamu n’abayimbi ba Jovi Productions okuli: Pretty Namutebi, Deborah Kandi, Square Miles ne Spider Roxy nga January 1, 2020 bagenda kubeera Lukwanga mu Wakiso gye bagenda okukubira abaayo omuziki n’okuzannya komedi.
Mukyala we Irene Namng’eno abazannyi ba Ebonies n’abayimbi bagenda kukuba emiziki nga bwe boolesa n’ebitone ebirala.
Karibu Bar e Mbalala: Omuyimbi Ssaalongo Siraje ajja kubaayo ng’akubira abadigize omuziki ku Lusooka omwaka.
Christex Hotel e Nakifuma: Wajja kubaayo endongo Ssemadongo olwo abaana babinuke okukeesa obudde.
Colline Hotel Mukono: Rema Namukala ajja kubaayo nga December 31, ate enkeera nga January 1, 2020 agenda kubeera ku Holly Farm e Nansana.
Standard hotel Nateete: Afrigo band gyeri n’okukuba ebiriroliro.
Happy Boys e Namasuba: Waliyo abayimbi ba kaliyoki n’ebiriroliro.
Satellite Beach e Mukono: Tosubwa abazannyi ba komedi n’abayimbi ab’enjawulo.
Kangulimira: Wajja kubaayo David Lutalo.


text:
Anthony Atwine
Abataka omugombora ya Buhanda omukyaro kya Bujumiro hamwe na Iryangabi omu ishaza rya Kitagwenda erikushangwa omu disiturikiti ya Kamwenge nibacwera obwanga.
Abeebembezi nibabashoroozamu sente obwo barikubaraganisa kubaha ebintu bya Operation Wealth Creation kandi n’ebya busha
Aba nibatunga akakumu mukuru w’entebe ya kashatu hamwe n’abandi bebembezi ahabw’okubashoroozamu sente kuruga ahari shiringi 50,000 kuhisya 500,000 kubaha ebintu bya Operation Wealth Creation
Operation Wealth Creation n’ekitongore kya Gavumenti ekirikujunaanizibwa kugabira abantu ebintu ebirikubahwera kuruga omubworo kandi aba babaire nibenda kubaha empunu n’ente beitu aba nibagira ngu babandize kubashaba sente.
Okukira munonga, aba akakumu nibakatunga Ceyamaani w’entebe ya 3 ahabwa Buhanda. Beitu ku tumuteereire esimu kugambaho nawe, yabyehakana.
Mukuru w’ekitongore kya Opertaion Wealth Creation omuri Kamwenge naagira ngu nikimushaasha kuhurira ebigambo ebi, ngu abebembezi nibo barikukora eki.
“Twena twakwatwaho. Kandi mbwenu reka ngambe ngu n’okucondooza kwatandikire. Ahabw’okuba ningira ngu obu naagambira Ceyamaani, ekintu eky tikyakiri kyangye, kwonka ninshaba ngu abantu abo abu kirikukwataho, batakaatiina ofiisi yangye eigwire, baije tukigambeho tutungye omubazi” Maj. Duncan Magyezi nikwo agizire.


text:
ARSENAL eneetera okumaliriza enteeseganya ne Yannick Carrasco azannyira mu Dalian Yifang eya China.
Omwaka oguwedde, Arsenal yali egula omuzannyi ono okuva mu Atletico Madrid wabula Yifang n’egisinza amaanyi n’emutwala. Mu kifo ky’ono, Arsenal yatwalamu Denis Suarez okuva mu Barcelona ku bbanja kyokka kati yamuzzizzaayo.
Omutendesi Unai Emery agamba nti ayagala kuttukiza byakutwala Carrasco kyokka n’omuzannyi yennyini yategeezezza nti ayagaka kuddayo azannyire mu ttiimu z’omu Bulaaya.
“Ekisinga obukulu, ndi wala ne famire yange ate nga nneetaaga okubalambulako,” Carrasco bwe yategeezezza. Endagaano ya Carrasco ne Dalian Yifang eneetera okuggwaako.


text:
Zabbuli ya Dawudi.
1Muyimbire Mukama n’essanyu mmwe abatuukirivu;
kisaanira abalongoofu okumutenderezanga.
2 Mutendereze Mukama n’ennanga,
mumukubire ennyimba ku ntongooli ey’enkoba ekkumi.
3 Mumuyimbire oluyimba oluggya;
musune enkoba ze ntongooli n’amagezi nga bwe muyimba mu ddoboozi ery’omwanguka olw’essanyu.
4 Kubanga ekigambo kya Mukama kituufu era kya mazima;
mwesigwa mu buli ky’akola.
5 Mukama ayagala obutuukirivu n’obwenkanya.
Ensi ejjudde okwagala kwa Mukama okutaggwaawo.
6 Mukama yayogera kigambo, eggulu ne likolebwa;
n’assiza omukka mu kamwa ke eggye lyonna ery’omu ggulu ne litondebwa.
7 Yakuŋŋaanya amazzi g’ennyanja mu ntuumu,
agayanja n’agasibira mu masitoowa gaago.
8 Ensi yonna esaana etyenga Mukama,
n’abantu ab’omu mawanga gonna bamussengamu ekitiibwa;
9 kubanga yayogera bwogezi n’etondebwa,
n’alagira n’eyimirira nga nywevu.
10 Mukama asansulula enteekateeka y’amawanga;
alemesa abantu okutuukiriza bye bagenderera.
11 Naye enteekateeka za Mukama zibeerawo nga nywevu emirembe gyonna;
n’ebigendererwa by’omutima gwe bya lubeerera.
12 Lirina omukisa eggwanga eririna Katonda nga ye Mukama waalyo,
ng’abantu baalyo yabalonda babeere bantu be.
13 Mukama asinziira mu ggulu
n’alaba abaana b’abantu bonna;
14 asinziira mu kifo kye mw’abeera
n’alaba abantu bonna abali ku nsi.
15 Ye y’ategeka ebirowoozo byabwe bonna
ne yeetegereza byonna bye bakola.
16 Tewali kabaka asobola kuwona olw’obunene bw’eggye lye;
era tewali mulwanyi ayinza kuwona olw’amaanyi ge amangi.
17 Okusuubira embalaasi yokka okukuwanguza olutalo kuteganira bwerere;
newaakubadde erina amaanyi mangi naye tesobola kulokola.
18 Naye amaaso ga Mukama galabirira abo abamutya;
abalina essuubi mu kwagala kwe okutaggwaawo,
19 abawonya okufa,
era abawonya enjala.
20 Tulindirira Mukama nga tulina essuubi,
kubanga ye mubeezi waffe era ye ngabo yaffe.
21 Mu ye emitima gyaffe mwe gijaguliza,
kubanga twesiga erinnya lye ettukuvu.
22 Okwagala kwo okutaggwaawo kubeerenga mu ffe,
Ayi Mukama, ng’essuubi lyaffe bwe liri mu ggwe.


text:
Omukutu gwa Al Jazeera gwategeezezza nti, olukiiko lwa bannamagye olwa 'Transitional Military Council' lwagobye Omar Ahmed Mohamed Abdel Salam abadde omuwaabi omukulu owa Gavumenti era nga y’akulira leediyo ne ttivVi y’eggwanga.
Baamusikizza Sid Ahmed Mahmoud. Murtada Abdullah Waraq yalondeddwa ku bwa Gavana bw'ekibuga Khartoum ate Yahiya Altybe Abu Shora yaweereddwa obwa Ssaabalamuzi.
Abeekalakaasi babadde bamaze ennaku nga basaba abakungu abaagobeddwa okuggyibwa mu bifo bye balimu basobole okuvunaanibwa emisango gy’okujoonyesa abantu ku mulembe gwa Omar el-Bashir.
Abakungu abaagobeddwa boolekedde okusimbibwa mu mbuga z'amateeka beewozeeko ku misango gye babalumiriza omuli okutulugunya n’okunyaga ebyobugagga by’eggwanga awatali abakuba ku mukono.
Amerika eyongedde abeekalakaasi amaanyi bw'evuddeyo n’etegeeza nti nneetegefu okuggya Sudan ku lukalala lw’ensi eziwagira ebikolwa by’ekitujju singa amagye gawaayo obuyinza mu mirembe eri abantu baabulijjo.
Amawulire ga Reuters gaategeezezza nti galina omukungu wa Amerika gwe gaabadde googedde naye n’abakakasa nti kye beetaaga mu kiseera kino ye Gavumenti ekulemberwa abantu baabulijjo kuba n’abeekalakaasi kye bettanira.
Mu kiseera amagye we gaawambidde Bashir, Amerika yabadde esuubizza okuddamu okwetegereza eky’okuggya Sudan ku lukalala luno ku nkomerero ya April.
“Kikulu nnyo okussa ekitiibwa mu kwagala kw’abantu, abantu be Sudan bakkirizibwe okufuna obukulembeze bwe baagala", omukungu wa Amerika ataayatuukiriziddwa bwe yagambye.
Abeekalakaasi ebigambo bya Amerika olwabagudde mu matu ne bategeeza nti tebagenda kuzikiza wadde okudda emabega okutuusa ng’ebintu byonna bye basaba bikoleddwaako awatali kulekayo wadde ekimu.
Ebirala bye baagala mulimu ekibiina ky’abadde Pulezidenti, Omar el-Bashir ekya National Congress Party (NCP) kisattululwe era kireme kukkirizibwa kwetaba mu kulonda kwonna okunaategekebwa.
Abanene ba NCP bonna baagala baggalirwe n'ebyobugagga byabwe biboyebwe kuba bigambibwa okuba nga baabifuna mu makubo makyamu.
Gavumenti y’ekiseera ey’abantu baabulijjo bannamagye balina kubeeramu n’abakiise era basattulule n’olukiiko lwa 'Transitional Military Council' olufuga eggwanga mu kiseera kino.
Mu kiseera kino enteeseganya zikyagenda mu maaso wakati w’obukulembeze bwa bannamagye abakulirwa Lt. Gen. Abdel Fattah Abdelrahman awamu n’abakulembeze b’ekibiina ekigatta abakozi ab'enjawulo ekya 'Sudanese Professionals Association' (SPA).


text:
Abayisirayiri Babonyaabonyezebwa
1Gano ge mannya ga batabani ba Isirayiri, era ye Yakobo, abajja naye mu Misiri; buli omu n’ab’omu nnyumba ye:
2 Lewubeeni, ne Simyoni, ne Leevi ne Yuda,
3 ne Isakaali, ne Zebbulooni, ne Benyamini,
4 ne Ddaani, ne Nafutaali, ne Gaadi, ne Aseri.
5 Abaana bonna awamu Yakobo yennyini be yazaala baali bawera nsanvu[a]; Yusufu ye, yali yabeera dda mu Misiri.
6 Awo Yusufu n’afa; ne baganda be ne bonna ab’omulembe ogwo ne bafa. 7 Naye Abayisirayiri ne bazaala nnyo, ne baala, ne bayitirira obungi, era ne baba ba maanyi nnyo; ne bajjula ekitundu ekyo mwe baali.
8 Awo ne waddawo kabaka omuggya mu Misiri ataamanya Yusufu. 9 N’agamba abantu be nti, “Abayisirayiri batuyitiriddeko obungi era ba maanyi. 10 Ka tubasalire amagezi baleme kweyongera bungi. Kubanga singa wagwawo olutalo ne beegatta n’abalabe baffe, ne batulwanyisa, balituddukako ne bava mu nsi eno.”
11 Bwe batyo ne babateekako bannampala bababonyeebonye n’emirimu egy’obuwaze; ne bazimbira Falaawo ebibuga eby’amaterekero, Pisomu ne Lamusesi. 12 Naye gye baakoma okutuntuzibwa, ate gye baakoma okweyongera obungi, ne basaasaana wonna. Abamisiri ne bakyawa abaana ba Isirayiri ate nga bwe babatya. 13 Ne bongera okutuntuza abaana ba Isirayiri n’obukambwe. 14 Obulamu bw’Abayisirayiri ne bubakaayirira nga bakozesebwa ng’abaddu; nga batabula ebbumba okukola amatoffaali; n’emirimu egya buli ngeri egikolebwa mu nnimiro. Mu mirimu egyo gyonna baabakozesanga n’amaanyi era n’obukambwe.
Falaawo Awa Abazaalisa Ekiragiro
15 Awo kabaka w’e Misiri n’ayogera n’abazaalisa b’Abaebbulaniya, amannya gaabwe Sifira ne Puwa[b], n’abagamba nti, 16 “Bwe mubanga muzaalisa abakazi Abaebbulaniya, ne mulaba ng’omwana wabulenzi, mumuttanga bussi, naye bw’abanga owoobuwala, mumulekanga n’alama.” 17 Naye abazaalisa baali batya Katonda, nga bamussaamu ekitiibwa, ebyo kabaka w’e Misiri bye yabalagira ne batabikolerako, n’abaana abalenzi nabo ne babaleka ne balama. 18 Kabaka w’e Misiri n’ayita abazaalisa, n’ababuuza nti, “Kiki ekibakozesezza bwe mutyo, okuleka abaana abalenzi ne balama?”
19 Abazaalisa, ne baddamu Falaawo nti, “Abakazi Abaebbulaniya tebali ng’abakazi Abamisiri; bo balamu bulungi era ba maanyi; abazaalisa we bagendera okubatuukako nga bamaze okuzaala.”
20 Katonda, n’ayisanga bulungi abazaalisa n’abawa emikisa. Abaana ba Isirayiri ne beeyongera nnyo obungi era ne baba ba maanyi nnyo. 21 Olwokubanga abazaalisa bassangamu Katonda ekitiibwa, nga bamutya, n’abawa ezzadde.
22 Falaawo n’alyoka alagira abantu be bonna nti, “Buli mwana wabulenzi Abaebbulaniya gwe banaazaalanga mumusuulanga mu mugga Kiyira, naye owoobuwala mumulekanga.”


text:
LIPOOTI ku kuttibwa kwa Kaweesi eyakoleddwa ekitongole ky’amagye ekikessi ekya CMI nga kiri wamu ne poliisi ne ISO eraze obujulizi abeebyokwerinda bwe baakuhhaanya ku Gen. Kale Kayihura ne boofiisa ba poliisi abalala abaakwatibwa.
Lipooti eraga abajulizi 16, ekitongole ekya ISO be kyawaayo mu kakiiko ka National Security Council (NSC) okulumiriza Kayihura ne basajja be mu by’okutta Kaweesi.
Abajulizi bano bonna, baddamu okubuuzibwa akana n’akataano akakiiko akaalondebwa okuli aba poliisi, ISO ne CMI okukakasa obutuufu bw’ebyo bye boogera.
Kaweesi yattibwa March 17, 2017 e Kulambiro bwe yali ava ewuwe ng’agenda ku mirimu gye, yattibwa ne ddereeva we, Godfrey Mambewa n’omukuumi Kenneth Erau.
Abazigu abaali batambulira ku pikipiki baabasindirira amasasi agaabattirawo.
Abantu bangi abaakwatibwa mu ttemu lino ne basimbibwa mu maaso g’omulamuzi w’eddala erisooka Noah Ssajjabbi e Nakawa, munaana ku bbo n’abasindika mu kkooti enkulu.
Nga June 13, 2018 akakiiko akaalondebwa mu NSC kaddamu okwekeneenya obujulizi mu kuttibwa kwa Kaweesi, Erau ne Mambewa, abajulizi byonna bye baayogera, byali biteeka Gen. Kale Kayihura mu mupango, akakiiko kwe kulagira Kayihura ne basajja be bakwatibwe.
Mu bujulizi ISO bwe yawa aba NSC obwatwalibwayo dayirekita wa ISO Col. Frank Kaka Bagyenda mwalimu akatambi k’amaloboozi g’emboozi egambibwa nti yali wakati wa Kayihura ne ACP Herbert Muhangi eyali aduumira Flying Squad.
Mu katambi Kayihura yabuuza nti ‘Andrew Felix Kaweesi afudde’ mbu Muhangi n’addamu nti, ‘Ehh ye, ye’ mbu Kayihura n'amuddamu nti ‘kikoleddwa weebale nnyo’.
'ISO kuno kwe yagasse abajulizi 16 okuli; Kiiza Rwogamutyarise amanyiddwa nga Rasta, Frank Difas Nyindo, Christine Umohooza Mbabazi, Annah Ninsiima, Wilber Kiggundu, Moses Kintu Kavuma, Omugenzi Kaweesi (ku kkono) ng’ali ne Gen . Kayihura ku mukolo ogumu.
Hope Ainomugisha, Lazio Mugerwa, Difas Kadaala, Nnaalongo Nabawanuka, AIGP Fred Yiga, IP Mary Mbabazi, Col. Grant Mugabi wa SFC, ASP Aggrey Owor, Ahmed Kakonge ne Micheal Mugabi.
Abajulizi ba ISO;
KIIZA RWOGAMUTYARIZE (Rasta)
Amanyiddwa nnyo nga Rasta wa myaka 34, mu lipooti ya NSC agamba nti, mu 2012, yatuukirirwa omusajja Livingstone Ssennyondo okubaako by’atambuza okubitwala e Namugongo ne Buziga bye yazuula oluvannyuma nti zaali mmundu.
Agamba nti, yatuukirira poliisi, CMI ne ISO n’abategeeza naye tewali kyakolebwawo.
Agamba nti mu 2015 oluvannyuma lw’okutambuza ebitereke ebiwerako, Ssennyondo yamwanjula ewa Kayihura nga bali ku mukolo ogumu ogwaliko Kayihura e Wakiso, Nixon Agasirwe yamutwala ku misoni ezeebyokwerinda.
Oluvannyuma yasisinkana Agasirwe mu maka ge e Kololo namukwataganya n’abeebyokwerinda abalala okwali ne Muhangi.
Oluvannyuma baasisinkana ku Nyondo Pub ku lw’e Ntebe mu lukiiko olwalimu Ndahura Atwoki, Frank Mwesigwa, Muhangi, Jonathan Baroza, Agasirwe, Richard Ndabwoine, Abel Kitagenda, Martin Kimbowa, Fiasal Katende, Abel Tumukunde n’abalala ne bateesa okubaako omukungu wa Gavumenti gwe batta.
Agamba nti, misoni yayiika oluvannyuma lw’okukizuula nti we baali baagala okumuttira ku bbaala emu e Kololo waaliwo kkamera.
Yagambye nti nga March 10, baamuyita ku Indigo Bar e Nakasero gye yasanga bamayinja bebamu be yali nabo ku Nyondo bemugamba nti misoni y’omukungu wa Gavumenti bagiyimirizza kati baagala Kaweesi.
Ye ne Kimbowa baaweebwa omulimu gwa kuvuga pikipiki okwali Abel Tumukunde ne Muhangi, b’agamba nti baalina okukuba Kaweesi amasasi ate abalala, baali bbali nga balinze ssinga misoni erema Muhangi ne Tumukunde bbo bagimalirize.
Agamba nti, mu kitundu baatuuka ku ssaawa 12:30 ez’oku makya ne balinda Kaweesi afulumeyo.
Alumiriza nti, Ndahura yawa ssente Christine Mbabazi olw’omulimu gwe yali agenda okukola mu kutta Kaweesi n’endala eza ddereeva wa Kaweesi n’omukuumi ate ye ne bamusuubiza okumuwa amaka ga myaliiro esatu ga bukadde 500 e Kiwatule n’emmotoka Toyota Land Cruiser eya Silver.
Ku ssaawa 8:00 ez’ekiro baatuuza olukiiko olusemayo ku Kati Kati ku Lugogo Bypass era bwe baamala ne balumba Kulambiro okumaliriza misoni.
Olwamala okutta Kaweesi pikipiki zaavuga zidda Kyanja ne bagwa ku lw’e Gayaza, ne badda e Mulago nebayita e Wandegeya gye baasanga mmotoka ya UPDF eya Maj. Dick mwe bateeka emmundu.
Lipooti egamba nti, misoni yali ya ddakiika 12, baatandika okukuba amasasi ku ssaawa 1:40 ez’oku makya ne bamaliriza ku ssaawa 1:52. Bwe baamala, Rwogamutyarize yaggulawo emmotoka okukakasa oba Kaweesi teyalina jjaketi etayitamu masasi (bullet proof),Tumukunde n’aggyamu ensawo omwali kompyuta ya Kaweesi naagiwa Muhangi nga batuuse ku Shell e Mulago.
Agamba nti, yalaba Kaweesi ng’ali ku ssimu alina gw’ayogera naye. Lipooti egattako nti, ddereeva baali bamubuulidde eky’okukola mbu bw’awulira amasasi agalabula mu bbanga Tumukunde ge yakuba asiba emmotoka ne balyoka bagifukirira amasasi.
Olwamala misoni pikipiki ze baali bakozesezza baazizzaayo mu Ndeeba gye zaali zipangisiddwa nti era mu misoni yonna baakozesa essimu za seetirayiti ezitakettebwa.
Lipooti eraga nti, nga March 28, 2017 Rwagamutyarize yakwatibwa poliisi y’e Nansana ku biragiro bya Ndahura nga bamubuuza kyamanyi ku by’okutta Kaweesi n’abyegaana oluvannyuma nebamuyimbula.
SIMON PETER ODONGO (ISO)
Ye yakulira okunoonyereza naddala ku by’amasimu, yaakulira okunoonyereza ku misango egizzibwa ku yintanenti ne tekinologiya mu ISO. Mu lipooti agamba nti, yalagirwa mukama we Kaka okunoonyereza ku masimu gonna agakozesa setirayiti agaali e Kulambiro mu budde Kaweesi we baamuttira.
Agamba nti, nga March 17, 2017 e Kulambiro waaliyo amasimu ga seetirayiti musanvu era nga gakozesebwa okwekubira. Emu ku ssimu zino, yafuna essimu okuva ku layini ezabulijjo.
Essimu eno yayungibwa ku mboozi y’essimu omusanvu era baagenda okunoonyereza nga yali ya Kayihura.
Agamba nti, emu ku ssimu omusanvu yakubira Muhangi ne Muhangi naagiyisaamu ku nnamba ya Kayihura naye omuntu eyali ku ssimu ya setirayiti eyali akubye teyayogera n’aleka Muhangi naayogera ne Kayihura emboozi n’emala eddakiika 27 era awo we baafunira omukisa okulumika emboozi.
Okusinziira ku Odongo, essimu za sseetirayiti zaatambula okuva e Kulambiro ne zituuka e Mulago ku nkulungo, Wandegeya ne zikwata ku Kampala Road, Kololo ne zituuka e Naggulu awo essimu eyomunaana we yazeegattirako.
N’essimu ya Kaweesi ey’omulimu kiraga nti yaggyibwayo neetambula okuva e Kulambiro neeyita e Mulago, Wandegeya, Kampala Road, Kololo n’etuuka e Naggulu gye yava n’eddayo e Kulambiro.
Agamba nti essimu za seetirayiti zaavaako nga March 17, 2017 ku ssaawa emu ey’ekiro tezaddako.
CHRISTINE MUHOOZA MBABAZI
Mbabazi agamba nti, yali muntu wa Kaweesi ow’ebbali era alina bwino gwe yamuwa ku ‘flash disk’ ng’amugamba nti, kwaliko bwino wa Kayihura ku mirimu emicaafu gy’akola gyonna ne Rwanda ky’agamba nti kyandiba nga kye kyamussa kubanga yamugambako nti, Kayihura ayagala kumutta.
Yeegaana okubeera mu lukwe. Lipooti eraga nti abadde mu mawanga mangi okuli Kenya, Rwanda, Congo, Tanzania ne Uganda era amanyi ennimi nnyingi omuli Olwaswayiri, Olunyarwanda, Olulingara, Oluganda, Olunyankore, n’oluzungu.
FRANK DIFAS NYINDO
Wa myaka 25, makanika yali akolera mu garagi ya Bashir Motor Garage and Transporters mu Ndeeba.
Agamba nti, yali akanika emmotoka eyali efiiridde ku kkubo okuliraana amaka ga Kaweesi. Yali ne munne Mukwasi eyattibwa oluvannyuma.
Agamba nti ku ssaawa nga 2:00 yalaba mmotoka kika kya Super custom eyayimirira ku kikomera kya Kaweesi ne muvaamu omuserikale n’ayogera n’abakuumi.
Kaweesi bwe yafuluma ku ssaawa nga 3:00 munne naatandika okukwata ebifaananyi ng’akozesa essimu ye.
Mu yaadi nga 70 yalengera omusajja akuba emmotoka ya Kaweesi omukono ekyaddako kuwulira masasi.
Lipooti eraga nti, abatemu baabalaba ne babawerekereza amasasi ne baddukira mu lusuku. Amasasi asatu gaakwata emmotoka gye baali bakanika.
Mu lusuku baasangayo omukadde eyali alima naabazaayo mu kifo we baali battidde Kaweesi.
Yalaba omusajja eyalina abakuumi ng’ali mu ngoye ezaabulijjo ng’ayoola omusaayi gwa Kaweesi naaguteeka mu konteyina eya pulasitiika.
Bino byaliwo nga poliisi tennatuuka. Poliisi bwe yatuuka omukadde eyabazzaayo we battira Kaweesi yagitegeeza nti baalina kye baali balabye ku basse Kaweesi ne bakwatibwa ne batwalibwa ku poliisi ya Ttuba gye baabasibira ennaku bbiri oluvannyuma ne batwalibwa ku kitebe kya poliisi e Naggulu okusisinkana Kayihura.
Lipooti egamba nti, omuduumizi wa poliisi ya Kira Road ye yabatwala okulaba Kayihura ne bamulaga bye baali bakutte ku ssimu.
Waaliwo Mwesigwa era mbu olwalaba akatambi n’akyusa mu ntunula n’abaako bye yayogera ne Mwesigwa mu Runyankore bbo bye bataategeera.
Oluvannyuma essimu zaabwe ne zibaggyibwako. Baatwalibwa mu Sheron Hotel e Kasubi gyebaabatulugunyiriza okumala emyezi esatu.
Oluvannyuma nga babayimbudde yakizuula nga munne Mukwasi yali yattibwa ku luguudo oluva e Masaka okugenda e Mbarara.
ANNA NINSIIMA
Yali alongoosa bbaala okumpi ne Kaweesi we baamuttira naalaba pikipiki bbiri eziriko abasajja babiri babiri nga baambadde ebikooti ebifaanana ebya poliisi nga zigoberera mmotoka ya Kaweesi.
Omu ku be baali baweese naakuba omupiira gw’emmotoka ogw’emabega ne babuuka ku pikipiki ne batandika okufukirira mmotoka ebyasi ne babuukira pikipiki ne babulawo.
WILBER KIGGUNDU
Yagambye nti yatuuka ku Jomayi siteegi ku ssaawa 5:30 naakola wabula pikipiki n’eggwamu amafuta naasimba ku Kaboko siteegi ng’akyanoonya amafuta, banne abalala Godfrey, Sweet Pepsi, ne Kakonge ne bamwegattako ne bamuwaamu eya bbiya n’alaba emmotoka ya Kaweesi ng’eyitawo kyokka yali yakamuyitako naawulira amasasi, aba adduka banne ne bamuyita agenda okuddayo we yalese pikipiki ye yasanga abaserikale bagyetoolodde ne bamukwata ne bamutwala ku poliisi Kira Road gye baamuggya okumutwala ku SID e Kireka ne bamuta nga May 4, 2017.
LUMU
Agamba yava ewa ssenga we ku ssaawa nga 1:00 ku makya ng’agenda ku poliisi y’e Ttuba okuloopa pamiti ye eyali emubuzeeko n’alaba abasajja babiri abaali bambadde erementi n’ebijaketi ebifaana ebya poliisi nga beefudde abakanika pikipiki bwe yali asembera omu naakwata mu nsawo abeeko kyaggyayo ye kwe kutya natabasemberera.
MARY MBABAZI
Muserikale wa poliisi akulira okwekebejja ebizibiti n’obujulizi mu poliisi ya Kampala n’emiriraano.
Mukwano gwa Christine Mbabazi okuva 2015 era yagambye nti, Mbabazi yamutegeezaako nga Kaweesi bwe yamugamba nti Kayihura ayagala kumutta.
Lipooti eraga nti, bino Mbabazi yabimutegeeza ku lunaku Kaweesi lwe yattibwa.


text:
Sseggwanga y’omu ku baatandikawo ttiimu ya Express ng’ali wamu n’omugenzi Jolly Joe Kiwanuka.
Omuvubuka ono okumanya aleese ebizibu ku kyalo kino ekiyitibwa Kakaanhu, bakazi be ababiri (omwana ne nnyina) yabazimbira ku luggya lwa kitaawe Muzeeyi...
Abantu 15 babuziddwawo mu famire emu
OMUSAJJA abadde yaakanjulwa, atabudde abooluganda bw’asuulidde mukyala we ebintu wabweru n’amugamba nti amaka yagatunda dda.
OMUSAJJA abadde yaakanjulwa, atabudde abooluganda bw’asuulidde mukyala we ebintu wabweru n’amugamba nti amaka yagatunda dda.
EBYOBUGAGGA bitabudde abaana b’omugenzi Dr. Rashid Lukwago, Munnayuganda eyasooka okutabula eddagala ly’ekinnansi eriweweeza ku bulwadde bwa siriimu.
DR. Jack Ganaafa Musoke Jagwe y’omu ku basawo abaasooka okufuna ddiguli mu busawo wano mu Uganda. NgaAugust 21, 2015 yajaguzza okuweza emyaka 50 mu bufumbo...
“OMWANA eyakonziba gwe nnalonda ng’asuuliddwa ku mabbali g’oluguudo e Masaka yampa entandikwa ne gye buli kati nneebaza Mukama olw’ekirabo kino ekintuusizza...
Emyezi omukaaga egyaddirira nga twakaziika mmange omugenzi Catherine Namuyanja Tomusange emyaka kkumi kati egiyise, nalaba ng’ensi etuuse ku nkomerero....
‘Mwami wange mukwano hhenze sigenda kuddamu kukulabako beera bulungi,’ Bino by’ebimu ku bigambo mukyala wange omugenzi Stella Wanyama bye yasemba okuhhamba...
19 Feb 2020
19 Feb 2020
19 Feb 2020
19 Feb 2020
19 Feb 2020


text:
Ebyobulamu
Katikiro wa Buganda alambudde abalimi mu singo.
Ivan Ssenabulya
July 4th, 2018
Bya shamim Nateebwa.
Katikkiro Charles Peter Mayiga yalambudde abalimi b’emmwanyi mu gombolola ye Ssekanyonyi mu Ssaza lye Ssingo ng’omu ku kaweefube w’okunnyikiza enkola ya Emmwanyi Terimba egendereddwamu okujja abantu mu bwavu.
Mu bubakabwe, Katikkiro yategezeza nti ekimutambuza mu byalo, kwekukubiriza abantu bakole basobole okulwanyisa obwavu.
Mungeri yeemu Katikiro Charles Peter Mayiga akubiriza abavubuka okukola enyo okusinga okwesigama ku byobufuzi nga basuubira ensimbi.
Katikiro Mayiga agamba nti mukiseera kino ekya jubireewo ,nga tujaguza emyaka 25 Ssabasajja Kabaka Ronald Muwenda mutebi gyamaze kunamulondo tulina okusaawo ebijukizo bya jubireewo wa Sabasajja nga ebivaamu sente mukawafube wokwejja mubwavu.


text:
Omumyuka wa mufti wa Uganda, Sheikh Abudarah Ssemambo bwe yabadde mu dduwa y’omugenzi Al- Hajji Ibrahim Majwiiga e Kijajjasi mu ggombolola y’e Ndagwe mu disitulikiti y’e Lwengo yagambye nti ebbuba lyeyongedde mu bafumbo ne batuuka n’okutting'ana ekitali kirungi n’abasaba okwagalana kuba awali omukwano ebintu bingi ebitasoboka.
“Leero twajjiddwa essimu za 'touch' zino zisaanyirizzaawo ddala obufumb. Ggwe ssebo n’ova gy'ovudde n’osanga ng’omukazi obwongo bwe n’amagezi abumalidde ku ssimu kyokka nga tewali yadde otuzzi twategekedde bba, mulowooza kiki ekiyinza okuddirira?” Sheikh Ssemambo bwe yategeezezza.
Yawadde ekyokulabirako ku mukozi abadde akola mu banka emu e
Masaka eyasangiddwa nga yattibwa muganziwe ow’ebbali kyokka nga
mufumbo, n'alabula abafumbo okukomya obwenzi mu maka kiyambeko okukendeeza ku ttemu eribalukawo buli lukya.


text:
Lwamukaaga mu za CHAN
Cranes – Burundi, Lugogo 10:00
ABAWAGIZI ba Cranes, ababadde beesunga okulaba ku ssita waabwe Muzamir Mutyaba nga badding’ana ne Burundi, tebagenda kumulabako. Mutyaba yafunye obuvune.
Mu kifo kye, omutendesi Abdallah Mubiru yayitiddemu Chrizestom Ntambi owa Wakiso Giants ne Ibrahim Orit owa Mbarara City. Mutyaba y’omu ku basinga okuba n’obumanyirivu ku ttiimu eno kuba yaakazannya ez’akamalirizo emirundi ebiri.
Mubiru yagambye nti wadde abazannyi bano bagenda kubasubwa, balina abalala abalungi era abasobola okuziba ebituli byabwe.
Cranes yeetegekera kudding'ana ne Burundi mu z'okusunsulamu abalizannya CHAN omwaka ogujja e Cameroon.
“Burundi okugikuba omwayo tekigifuula nnafu kubulwako kyekola e Lugogo. Abawagizi batulinamu obwesige era tetugenda kubayiwayo,” Mubiru bwe yategeezezza oluvannyuma lw’okutendekebwa eggulo e Lugogo.
Mu luzannya olwasooka mu Burundi, Cranes yawangula ggoolo 3-0 nga mu nsiike y'Olwomukaaga e Lugogo yeetaaga maliri gokka, oba okugikuba ggoolo 2-0 eyitewo.
Mubiri yeegattiddwaako omuteebi Sulaiman Mutyaba, eyagambye nti bakimanyi bulungi nti omulimu tegunnaggwa kubanga ekiruubirirwa kyabwe kya kugenda mu CHAN.
"Omulimu tetunnagumaliriza,nze ne bannange tukimanyi nti enkizo y'okubeera awaka n'obuwanguzi obwasooka tulina kubizimbirako buzimbi, si kugayaala," Mutyaba, omu ku baateebera e Burundi, bwe yategeezezza. Mu gwasembye okuzannya mu ne kiraabu ye eya KCCA, yateebye ggoolo 3 nga bawuttula Onduparaka 4-0 mu liigi.
Abazannyi 23 be baatendekeddwa ku Mmande .Chrizestom Ntambi ne Allan Kayiwa abaabadde ne ttiimu enkulu eyawangudde Ethiopia 1-0 mu gw'omukwano ku Ssande, baakomyewo eggulo akawuungeezi, sso nga ensonga eyalemesezza Karim Watambala okwegatta ku banne teyategeerekese.


text:
POLIISI y’e Katwe ekutte n’eggalira omusomesa w’e ssomero lya Minaka Kindergarten & P/S e Makindye mu Barracks Zooni ku bigambibwa nti yavudde mu mbeera...
POLIISI ekukunudde omukazi mu klezia e Gayaza n’omusajja omulala gwe yagabidde omwana ngabagenze okumubatiza kyokka nga kitaawe abadde amanyiddwa bulijjo...
OMUYIMBI Bebe Cool adduukiridde ebujje eryatulugunyiziddwa bakadde baalyo nga bamuliranga okulya nnusu 100 ezaali zifisse ku kidomola kyamazzi kye baalituma....
EKITONGOLE kya Flying Squad kikutte ne kiggalira abasajja babiri abagambibwa okubeera mu lukwe lw’okuwamba omwana ate bannaabwe ne batandika okusaba abazadde...
OMUDUUMIZI wa poliisi mu ggwanga Gen. Kale Kayihura ayungudde bambega abakugu mu kunoonyereza ku misango egy’amaanyi ne bagenda e Mityana okunoonyereza...
JOAN Nakiwunga,12, asoma mu S1 mu Ample High School E Mutundwe mu Kampala yeemuludde ku basajja abaabadde bamuwambye nga boolekedde olw’e Masaka.
MAAMA ow’ettima anobye ku bba n’aleka ng’asibidde abaana be abato basatu mu nnyumba. Phiona Atusasibwe abadde abeera ne bba e Kansanga mu Heritage zooni...
EKIKANGABWA kigudde ku kyalo Kyengera mu ggombolola y’e Nsangi abaana 10 bwe batwaliddwa mu ddwaaliro nga bateeberezebwa okunywa obutwa kyokka omu n’akutukira...
OMUKAZI Fazira Nake yasoose kukwata magulu ga mwana n’amusulika, olwo n’amukuba nga bw’amuwuuba mu bbanga.
OMUZIGU atannategeerekeka ayokezza essomero ne mufiiramu omwana omu. Byabadde ku ssomero lya Shep kindergarten e Bunnamwaya okumpi n’e Kampala.
06 Apr 2020
06 Apr 2020
06 Apr 2020
06 Apr 2020
06 Apr 2020


text:
A Modern Luganda language dictionary for young children: 0 to 9 years old. Look up simple Luganda language words and translate between Luganda - English, Luganda - Deutsch, Luganda - French, today.
- enva endirwa nom
- lettuce
- enva endirwa phrase
- lettuce
Luganda Word of the Day: Register free
Latest: Bukina akasumeni akuuma akasalila aluminiamu amazaalibwa amalungi arina buly'omu busilaamu bwangu bwepansi byonna ddimi ebinege ebintu ebiriisa ettaka ebirisa ettaka ebivumo eby’enjawulo ekeesi ekibi ekifaananyi ekigambo ky'oluyimba ekilaamo ekisingako ekisolo ekisula munju ekkeberero ekyama ekyenyanja ekyolubelebelye ekyʼobugagga emboro empandiika emu enaku zino engeri engulu eniimu enjita enkula enkulaakulanya enkuyege ennaku enneewulira ennyanja ennyonyi nnamunkanga enseko ensula entegeka entuuko enva enva endirwa enyimba z'ebitontome enyindo enyumba essomansi ettendekero evegbe eyononebbwa ezzike foloko funa ggamba ka ssemufu kaadi kalu kamulali kikadde kotimilu kulya kusiimibwa kwaata kwaata ku kwagala kyeetagisa kyekimu kyenyini labirira londawo loole lungi malayika mazina amatendeke amazungu mende mufu mugezi mukebe munna byʼabufuzi ngayaavu nnamu nnamungoona nnantebe nnyo nsonda nuuna nywanto obugazi obugumiikiriza obutebenkevu obuto obuvunanyizibwa obuwanvu obuyambi obwengula obwongo okuba omulungi okubala okubiriza okuddiŋŋana okufumita okugerageranya okugwa mu kifuba okujaganya okujuliza okukeeta okumanya okuseembera olujamani olutumbuka oluwambo omubereberye omuddo omufumbo omukozi wa firimu omukungu omulangila omumyuka wa prezidenti omunaigeria omuntu omusawo omusumali omutego omutendera omuyimbi omuyizzi omuzabbibu omuzadde omuzanyi wa firimu omuzzukulu omwagalwa omwaka omwami omwiko ow'ekisa pama pasipoota pima omuwendo ssatu sula bulungi suuba taami tambula teeka tegeeza twitinga vuma wankaaki wanvu webale wiikendi yabya yenenya yonka yonona yoola zinka zzipu .


text:
Henk Jan Bakker bw’abadde atongoza ekyuma ekigatta omutindo ku mata ku ffaamu ya MUTANOGA eya Emmanuel Tayebwa mu disitulikiti y’e Kiruhura alaze obwennyamivu olw’engeri abalunzi n’abalimi gye bafiirizibwamu ssente zaabwe olw’ebikozesebwa ng’eddagala, ensigo, n’ebirala eby’ebicupuli so nga babissaamu ssente nnyingi.
“Mu kiseera kino Uganda ekwata ekifo kya kumwanjo mu mawanga g’Afrika agasinga okutunda ebikolebwa mu mata mu mawanga g’ebweru ate ng’obusobozi bwayo bukyali bwamaanyi ssinga gavumenti ekola ku bisoomooza abalunzi n’ebibalemesa okufulumya ekiwera”, Bakker bw’agamba.
Mu ngeri yeemu atongozza enkolagala y’okusuubulagana wakati wa MUTANOGA eya Tayebwa ne ANTE BV ey’e Budaaki okutondawo ANTE-UGANDA nga bano bagenda kuleeta kuno ebyuma ebipya n’ebikozeeko ebyeyambisibwa mu kugatta omutindo ku mata ne tekinologiya omulala.
“Nga tuyita mu pulojekiti ya SNV, Budaaki ng’eggwanga twagala okuva mu nkola y’okuwa abalimi, abalunzi ba Uganda obuyambi tudde mu nkola ya bizinensi nga buli omu asuubula okuva ku munne era ng’enkolagana nga zino ze zigenda okutuyamba okutuukiriza ebigendererwa byaffe”, Bakker bw’agamba.
Bakker ali mu kulambula abalunzi mu bitundu by’obugwanjuba bwa Uganda nga wakutuuka ku ffaamu z’abalunzi ab’enjawulo okuli eya Betty Mbaziira Kasabiti eyawangula empaka z’omulimi asinga 2018 n’abalala.
Rinus van Klinken akulira SNV mu Uganda agamba nti, Tayebwa afuuse entabiro y’obulunzi mu Kiruhura n’ebitundu ebiriranyeewo olw’okwewaayo kwe, obukozi, obuyiiya n’okwagaliza abalala ng’abagabanyiza ku magezi n’obukugu bw’alina.
“Tayebwa si kyakulabirako kyokka eri abalunzi wabula nsulo y’amagezi n’obukugu gye bali ng’ayita mu ttendekero ly’alina ku ffaamu ye mw’asomesereza abalunzi abalala ennunda y’ekikugu mwe basobola okuyita okutumbula amalundiro gaabwe”, Rinus bw’agamba.
Emanuel Tayebwa agamba nti, ekyuma kino yakireese okwongera ku nnyingiza ya ffaamu ye kyokka n’okuyamba abalunzi mu kitundu kye okufuna akatale k’amata gaabwe kuba basobola okugakuhhaanyiza ewuwe olwo ne gatwalibwa lumu ku dayale okugatunda.
“Ssinga nfuna liita 2,000 olunaku naye omusujja gw’enkwa gwannemesa nga mu kiseera kino nfuna liita 1,000.
Amata gano gabeera mangi nga kyetaagisa okutandika okugongerako omutindo nga tukolamu yogati, okugasiba n’ebirala bye tulowooza nti bya kuyamba abalunzi obutadondolwa”, Tayebwa bw’agamba.
Ono era y’agenda okubeera kitunzi wa ANTE BV okuyita mu ttabi eryatongozeddwa erya ANTE Uganda ng’omuntu yenna ayagala ebyuma ebikozesebwa mu kwongera omutindo ku mata asobola okumutuukirira n’akimufunira. Tayebwa asuubizza okwongera okusomesa abalunzi mu kitundu kye ku ngeri z’okulunda ez’omutindo okubasobozesa okufuna ekisinga mu malundiro gaabwe.
Mu ngeri y’emu asabye gavumenti n’ebitongole ebikola ku kunoonyereza okwongera okunoonyereza ku butonde bw’ente ekika kya ‘Ankole’, z’agamba nti ze zisinga nga zeetaaga kwongera kunoonyerezebwako zive ku liita essatu okutuuka mu liita kkumi n’okusoba kuba zikisobola.


text:
Embaga z'abasomi ba Bukedde: Ono ye mulungi kwe nfiira
Swaibu Mukasa, Munna DP e Kasangati awonye okulya ekikomando bw’ayanjuddwa mukyala we Sophie Nalwanga mu maka ga bakadde be Ntege Steven ku kyalo Kiwumu mu Ggombolola y’e Kiwumu e Mukono
Wilberforce Mwesigwa Kamudete ne ddaalingi we Clare Turinawe, nga baakamala okugattibwa mu Day Star Cathedral e Mbarara ku Lwomukaaga nga July 13, 2019.
Nicholas Kato ne nnalulungi we, Peninah Ankunda baagattiddwa mu bufumbo Obutukuvu mu Kkanisa ya Full Gospel e Luweero nga May 12, 2019.
Scott Kyozira Kitiibwa yagattiddwa mu bufumbo Obutukuvu ne nnalulungi we, Rachel Nakaweesa nga May 04, 2019 mu Kkanisa ya Prayer Palace Kibuye.


text:
‘‘ABASIBE abasinga abali mu makomera agasinga mu Uganda si babbi, si batemu oba nti bazza emisango egitiisa. Bwavu bwe bw’abatuusa mu nkomyo abamu ne batuuka n’okwerabirwa famire zaabwe’’. Okunoonyereza kuno kwakoleddwa Ssaalongo Andrew Mukasa owa Bajjo Events ku nnaku ze yamala mu nkomyo ku misango gy’okuvvoola n’okugezaako okunyiiza omukulembeze w’eggwanga.
Bajjo olwavudde mu kkomera ne batuula ne Abbey Musinguzi owa Abtex Productions ne basalawo nti ssente zonna ezigenda okuva mu kivvulu kya ‘‘Ekyepukulu Ani Asinga 2019’’ zigenda kukozesebwa okununula abasibe abali mu kkomera olw’engassi. Abtex yagambye nti waliwo abantu abakwatibwa mu busango obutaliimu nga obwakireereese, okutundira ebintu ku nguudo, okwekalakaasa n’ebirala. Bwe babatuusa mu kkooti babasaba engassi eri wakati wa 10,000/- ne 500,000/- kyokka nga tebazirina ne babasindika mu nkomyo gye bavundira n’okutuusa kati.
TUTANDIKIRA MU KAMPALA
Abtex ne Bajjo baategeezezza nti olumala ekivvulu kino ku Ssande, batandikira mu makomera g’omu Kampala n’emiriraano n’oluvannyuma bagende mu bitundu ebirala. Yasabye buli muntu akwatibwako okubeegattako okutaasa abantu bano.
EKYEPUKULU ANI ASINGA MU
KISAAWE E WANKULUKUKU
Abtex ne Bajjo abaasangiddwa ku Magic Parking mu Kampala baategeezezza nti enteekateeka z’ebbinu lino erigenda okubeera mu kisaawe e Wankulukuku zigenda mu maaso. Siteegi yazimbiddwa dda nga n’abayimbi bali mu kuwawula maloboozi batuuke ku Ssande ng’amaloboozi gali katebule. Emiryango giggulwawo ku ssaawa emu ey’oku makya ng’era buli ayingira agenda kubeera muwanguzi kubanga waliwo empaka nnyingi abantu ze bagenda okuvuganyako.
Okuyingira 10,000/- buli muntu era ggwe anyumirwa omuziki kye kiseera okwawula ssente z’entujjo eno mu z’enva anti ya Ssande eno nga August 4, 2019.
Ebirala birinde mu Sanyuka ne wiikendi ku Lwokutaano.


text:
OluvanNyuma lw’olukiiko lwa baminisita okuyisa etteeka n’enkola gavumenti mw’egenda okuyita okulondoola n’okulambika ennima y’obutonde eya “organic farming’’ minisitule y’ebyobulimi, obulunzi n’ebyenyanja n’obuvubi etandise okulambula abalimi mu byalo okukakasa oba ddala abalimi aboogerwako balima mu nnima ey’obutonde ddala gyebali.
Abakungu okuva mu minisitule nga bakulembeddwaamu kaminsona avunaanyizibwa ku mutindo gw’ebimera, Steven Byantwale Tibejuka nga bali wamu n’ebitongole bye bakolagana nabyo omuli ekya PELAM Uganda ekirwanirira obutonde bwensi ne NOGAM ekigatta ebibiina ebirwanirira obutonde bwensi okuyita mu nnima ey’obutonde awamu ne Afird balambudde abalimi mu ggombolola y’e Busaana mu disitulikiti y’e Kayunga.
Byantwale yategeezezza nti, etteeka erifuga ennima y’obutonde libadde lyatuuka dda mu Kabineti kyokka nga tewabadde bukakafu bulaga nti mu Uganda mulimu abalimi abannamaddala abalima mu nkola eno kyokka bwe twalambula amakolero agakola eddagala ly’obutonde ng’abalimi baffe wano be balikozesa ne tulambula n’abasuubuzi abatwala ebweru ebirime ebirimibwa mu nnima ey’obutonde olwo baminisita n’olukiiko lwa kabinenti ne lukakasa nti ddala wasaana okubeerawo amateeeka okuluhhamya ennima eno ate n’okuyamba ku balimi baffe kubanga babadde bayita mu misoso mingi okutwala ebirime ebyo ebweru kubanga tetubadde na tteeka eryo.
Ono ayongeddeko nti, okusinziira ku balimi be tulambudde twalwawo n’okukola ku nsonga eno era mbadde simanyi nti waliwo abalimi aba ‘Organic mu Uganda nga b’amaanyi nga ono.
Yagambye nti, agenda kunnyonnyola bakama be bongere amaanyi ku kuteeka mu nkola ebyo ebyasaliddwaawo ate n’okulaba ng’abalimi abalima mu ngeri ey’obutonde batandika okulowoozebwako mu ngeri ey’enjawulo kubanga wadde balimi naye ennima yaabwe eyawukana ku balimi abaabulijjo era beetaaga obuyambi bwa gavumenti mu bye nsimbi ne mu mbeera endala.
Godfrey Omuruga owa PERAM Uganda mu kiseera kino ng’obutonde bw’ensi butaaguddwa gavumenti esaana okwongera amaanyi mu mirimu egikolebwa okutaakiriza ebyo byetusigaza kubanga ensi yonna kigibeerera kizibu okulaakulana ng’obutonde bw’ensi busanyiziddwaawo ate ne bwe ziba ssente ezikozesebwa okuzawo ebyonoonese ziba nnyingi.
Yayongeddeko nti, gavumenti okuyisa etteeka ly’ennima ey’obutonde kigenda kuyambako abalimi okwenyigira mu nnima ey’obutonde n’abo ababadde babukola nga teri abakwatizaako. gavumenti ng’eyita mu tteeka lino kati yaakutandika okubayamba era ennima ey’obutonde egenda kweyongera okukulaakulana.
Tumaze ebbanga nga tulwanirira okulaba nga liyisibwa kyokka ng’abakulu mu gavumenti batunyooma nga tebakakasa nti mu Uganda waliwo abalimi abalima mu ngeri y’obutonde abamaanyi naye okuva abakungu lwe beesitula ne balaba amakolerero g’eddagala ery’obutonde n’abasuubuzi abatwala ebirime bino ebweru baamatira era y’ensonga lwaki basobodde okuyisa etteeka lino naye era babadde bakyalimu okuwakana kye tuva tusazeewo okubalambuza kuba ku balimi abalima mu nnima ey’obutonde nga tusookedde mu disitulikiti y’e Kayunga ku kyalo Bumaali ku ffaamu ya Vincent Sonko omulimi w’ennaanaansi era nga ziri ku yiika 39 n’amatooke agali ku yiika 27.
Ono tafuuyira wabula akozesa bijimusa bya butonde n’eddagala ery’obutonde. Sonko agamba nti, ebirime bye ababigula babitwala bweru era nga birina akatale.
Agamba nti, wabula okusoomoozebwa kuli mu misoso gy’ayitamu okutunda ebirime bye nga yeetaaga layisinsi ekakasa nti ddala gavumenti emumanyi nti mulimi alima mu nnima ey’obutonde kyokka nga gavumenti ebadde terina tteeka lirambika nnima eno era tubadde nga tweyambisa layisinsi z’e kenya okutambuza ebirime byaffe naye nga kitwala obudde bungi ate ne ssente nnyingi naye ketwafunye etteeka eritulambika tweyongedde amaanyi.


text:
Kuulo Ayamba Abawaŋŋanguse okuddayo
1Awo mu mwaka ogw’olubereberye ogw’obufuzi bwa Kuulo kabaka wa Buperusi, ekigambo Mukama kye yayogerera mu Yeremiya ne kituukirira, Mukama n’akoma ku mutima gwa Kuulo kabaka w’e Buperusi okulangirira mu bwakabaka bwe bwonna, n’okukiteeka mu buwandiike nti,
2 “Bw’ati bw’ayogera Kuulo[a] kabaka w’e Buperusi nti,
“ ‘Obwakabaka bwonna obw’omu nsi Mukama Katonda w’eggulu abumpadde, era annonze okumuzimbira yeekaalu e Yerusaalemi mu Yuda. 3 Omuntu yenna mu mmwe abantu be, Katonda we abeere naye, agende e Yerusaalemi mu Yuda addaabirize yeekaalu ya Mukama, Katonda wa Isirayiri, Katonda ali mu Yerusaalemi. 4 Na buli Muyisirayiri eyasigalawo gy’ali, abantu abo baabeeramu, banaamuwa ffeeza ne zaabu, n’ebintu n’ebisolo ebirundibwa, obutasaako ebiweebwayo bye bawaayo ku bwabwe ebya yeekaalu ya Katonda eri mu Yerusaalemi.’ ”
5 Awo abakulu b’ennyumba za Yuda ne Benyamini, ne bakabona, n’Abaleevi, na buli muntu Katonda gwe yakubiriza, ne beeteekateeka okwambuka okugenda okuddaabiriza yeekaalu ya Mukama eri mu Yerusaalemi[b]. 6 Baliraanwa baabwe bonna ne babawa ebintu ebya ffeeza ne zaabu, n’ebintu ebirala n’ebisolo ebirundibwa, n’ebirabo eby’omuwendo omungi, okwo nga kwe kuli ebiweebwayo bye baawaayo nga beeyagalidde. 7 Ebintu ebyali mu yeekaalu ya Mukama, Nebukadduneeza bye yanyaga mu Yerusaalemi n’abiteeka mu ssabo lya bakatonda be, Kabaka Kuulo, n’abiggyayo. 8 Kuulo kabaka w’e Buperusi n’abikwasa Misuledasi omuwanika, eyabikwasa Sesubazzali omulangira wa Yuda.
9 Guno gwe gwali omuwendo gwabyo:
11 Byonna awamu ebintu ebya zaabu ne ffeeza byali enkumi ttaano mu ebikumi bina (5,400).
Sesubazzali n’agenda nabyo byonna e Yerusaalemi okuva e Babulooni mu buwaŋŋanguse.
바빌론에서의 포로 생활이 끝남
1페르시아의 키루스황제 원년에 여호와께서는 예레미야를 통해 말씀하신 것을 이루시려고 키루스황제의 마음을 감동시키셔서 다음과 같은 조서를 내려 온 땅에 공포하도록 하였다.
2 “페르시아의 키루스황제가 말한다. 하늘의 신 여호와께서 세상 모든 나라를 나에게 주셨고 또 유다의 예루살렘에 성전을 건축하라고 나에게 지시하셨다.
3 그러므로 너희 중 그의 백성들은 누구든지 다 유다 예루살렘으로 돌아가 이스라엘의 하나님 여호와의 성전을 건축하여라. 그는 예루살렘에 계시는 하나님이시다. 너희 하나님께서 너희와 함께하시기를 원한다.
4 또 유다 사람이 어느 곳에 살든지 그가 돌아갈 때 그 이웃 사람들은 그를 도와주고 그에게 은과 금과 그 밖에 필요한 물건과 짐승과 그리고 예루살렘에 있는 하나님의 성전에 바칠 예물을 주도록 하여라.”
5 그래서 유다와 베냐민 지파의 족장들과 제사장들과 레위인들, 그리고 하나님의 감동을 받은 모든 사람들이 올라가서 예루살렘 성전을 지을 준비를 하였다.
6 그러자 그들의 이웃 사람들은 은그릇, 금, 여러 가지 필수품, 가축, 값진 선물, 그 밖에 성전에 드릴 예물을 그들에게 주었다.
7-8 또 키루스황제는 재무관 미드레닷에게 지시하여 느부갓네살왕이 예루살렘에서 가져와 그들의 신전에 둔 성전의 각종 기구들을 끄집어내어 그 명세서를 작성한 다음 귀환자들의 지도자인 세스바살에게 주도록 했는데
9 그것은 금접시 30개, 은접시 1,000개, [a]향로 29개,
10 금대접 30개, 은대접 410개, 그 밖에 다른 그릇 1,000개였다.
11 이상의 금은 그릇은 모두 [b]2,499개였다. 포로들이 바빌론에서 예루살렘으로 돌아올 때 세스바살은 이 모든 성전 기구도 함께 가지고 왔다.


text:
GYEBALEKO Ssenga. Nkoze ntya okufuna omukyala omulungi?
Sikutegedde bulungi. Oyogera ku mukyala omulungi mu ndabika oba omulungi mu mpisa? Mu ndabika, abakyala abalungi bangi ddala naye abalina empisa batono. Ate mwana wange, ku mukyala empisa ky’ekisinga obukulu.
Mwana wange ekibuuzo kino kizibu naddala ennaku zino. Okusookera ddala, abaana bangi tebakyalina mpisa kale ne bwe bakula, tebafuuka bakyala wabula abakazi. Bw’oba onoonya omukyala ow’empisa, tunuulira amaka mwe bamuzaala. Kizibu omukyala okubeera n’empisa embi ng’ava mu maka amalungi.
Sigaanyi gye bali naye ng’okusinga, amaka gayamba ku mpisa. Ekirala kirungi okubeera n’omuntu ng’omwetegerezza. Tomala gafuna muwala n’osalawo amangu ago.
Kirungi okwetegereza omuntu okumala ebbanga okukozesa ng’emyaka ebiri. Bw’obeera n’omuntu okumala ekiseera, omuyiga era n’omanya empisa ze. Ekirala olina okwetegereza abantu b’abeera nabo.
N’ekirala weebuuze ddala asobola okukuza abaana obulungi, muyonjo, amanyi okufumba, amanyi omusajja kye ki? Naye era olina okumanya nti ku nsi tekuli malayika.
Kale bw’ofuna omukyala ng’alina empisa gwe z’otwala nga kikulu gy’oli genda n’oyo. Kubanga oyinza obutafuna oyo gw’oyagalira ddala.
Ate nammwe abawala mwetegereze nnyo abasajja. Funa omusajja ng’omaze okwekkaanya empisa ze.
Nkoze ntya okufuna omukyala omulungi?


text:
Bya TOM GWEBAYANGA
KUBAMU akafaananyi nga balo awasizza muwala wo, omwana ggwe kennyini gwe wakeera enkya n’osindika ate n’atakoma awo n’amuzaalamu omwana era n’amuzimbira awo okukuliraana!
Oyinza kukola ki?
Oba kale ng’abaana be wasindika ewa muganda wo okuwummula oba okusomerayo, akutteko omu n’amuganza era n’amufunyisa n’olubuto!
Obadde okimanyi nti ensi ‘bw’ekuze’ n’abantu ne ‘bakula’ ekivuddemu kukula muwawa amagezi ne bagaleka wansi?
Okimanyi nti ensangi zino, abasajja n’abakazi tebakyatya kuganza baana baabwe, naddala be batazaala butereevu?
Mu ggombolola y’e Namasagali mu disitulikiti y’e Kamuli y’eri omuvubuka Yowana Ochieng, 28, eyawasizza muwala we n’amuzaalamu n’omwana!
Omuvubuka ono okumanya aleese ebizibu ku kyalo kino ekiyitibwa Kakaanhu, bakazi be ababiri (omwana ne nnyina) yabazimbira ku luggya lwa kitaawe Muzeeyi Patirisi Omwony, naye tebakyalima kambugu lwa bugwenyufu buno.
Anti omwana ne nnyina bafumba mu ddya limu!
Maama wa Ochieng, Egenensi Babirye (50) bwe yagezezzaako okuyingira mu nsonga, abuulirire ku mutabani we, kabekasinge muwala we gwe yawasa amukyawe era amugobe mu maka ge, Ochieng yeeremye n’akkakkana ku nnyina n’amuyisaako ow’e Mbuya ate n’atakoma awo n’amuwangulamu n’amannyo munaana be ddu!
Ochieng yasiba ennyama n’afunyisa muwala we Zaituna Mbwaali ow’emyaka 18 olubuto era baazadde ne bbebi omuwala kati awezezza omwezi gumu n’ekitundu!
Mbwaali ye muggulanda wa muka Ochieng ayitibwa Faziira Nangobi, (32), gwe yazaala mu ddya eryasooka bwe yali afumbiddwa ewa Zaidi Muyanga ow’e Namaganda mu ggombolola y’e Kitayunjwa e Kamuli.
Ewa Muyanga yanobayo n’afumbirwa Ochieng, eyaakamuzaalamu abaana bataano, okuli abawala basatu n’abalenzi babiri.
Kati ekitabudde abantu kwe kuba nti Ochieng anaabye ensonyi mu maaso n’akwana muwala we gwe yanaazanga era gwe yalabanga ng’akomba eminyira!
Olw’obulumi n’okuswala okw’ekika ekya waggulu nga buva ku mutabani okuleeta obuko ku luggya, muzeeyi Patiriisi ayagala bakolewo emikolo gy’obuwangwa okusindiikiriza ebibamba, kyokka mutabani yeeremye.
Yagambye, “ Awo tewali buko ate Mbwaali si waakuva wano!” Era olutalo oluliwo lwe lwavuddeko mutabani okuweweenyula bakadde be kibooko, n’akkakkana ne ku nnyina n’amuwangulamu amannyo!
Okumanya Yowana yasiba ennyama muwala we yamuzimbira n’ennyumba ey’essubi ku mabbali g’oluggya.
Abazadde n’Abataka kwe basinzira okumulumiriza nti yatongozza muwalawe abeere mukyala we nnamba bbiri. Kino yakikola kagenderere oluvannyuma lwa musajja munne (Taata wa Mbwaali) okumulooopa ku poliisi y’e Namasagali n’emukwata ng’amulanga okufunyisa “muwala waabwe” olubuto.
ENGERI GYE BYAJJA
Nnyina wa Yowana, Egenensi Babirye byonna abinyumya bwati: Fazira Nangobi, ng’ono ye Maama wa Zaituna Mbwaali yafumbirwa mutabani wange Yowana Ochieng emyaka 12 egiyise.
Engeri omukwano gye gwali gubatembye, yakisa bba omwana ono(gwe baazaddemu). Emyaka bwe gyekulungula, omutima gw’omuzadde gw’aluma Nangobi n’agenda e Namaganda ewa Zaidi Muyanga, n’amusaba amukkirize agende ne Zaituna Mbwaali amanye banne nabo bamumanye.
Bw’amutuusa awaka emyaka esatu egiyise, ensobi gye yaddamu okukola kwe kukisa bba ekituufu, bwe yamumulaga nti muto we, ekitegeeza nti Yowana amuyita “mulamu.”
Naye ffe twakola okunoonyereza ne tuzuula nti Nangobi y’azaala Mbwaali.
Engeri omuwala Mbwaali gye yalina ebbeere ery’ettutu ng’ate mumyufu muzibu, sitaani yakema mutabani wange n’atandika okutokota “mulamu” ne batandika okukukuta.
Ng’ennaku z’omubbi bwe ziba 40, n’ezabano zaggwaako kuba nze kennyini nabasanga, mutabani wange ne ‘mulamu we’!
Nalabira ddala ng’ekitalo kigudde awaka!
Ekyennaku mutabani ensonyi yazifuula obusungu n’anzikakkanako n’anfuuntula agakonde era kw’olwo amannyo gange asatu (3) tegaalutonda.
Naddukira ewa ssentebe wa LC , Robert Musenero ne mmuloopa naye oluvannyuma ng’omuzadde ne mmusonyiwa nga ndowooza ajja kweddako.
Nasigala nvumirira Yowana naye ng’okwandibadde okuwuliriza ate ampacca mpi, bikonde n’emiggo olumu era amannyo gange amalala awo we gaagendera.
Nkubuulire omwana afuuse ekyambika ku kyalo, ffenna twaswalaswala dda teri ayagala na kukyama mu luggya ewaffe.
POLIISI EKWATA YOWANA
Nga bwe bagamba nti ekiwoomereze kizaala enkenku, omukwano gwa taata n’omwana’ tegwalwa ne guvaamu olubuto, amawulire olwatuuka ku kazaalamwana, Zaidi Muyanga ow’e Namaganda mu Kitayunjwa, n’abuuka enswa.
Yazambalira ku mugongo tuba tuli awo ng’atuuse ne poliisi. Yatuukira wa muwala we n’amubuuza nnyini lubuto omwana kwe kukyatula nti Yowana.
Poliisi yamutwala kuba ebiseera ebyo yali tannaweza myaka 18, omuntu gye yeesalirawo.
Mu kavuvunnano k’okutaasa bba, Nangobi yasaba muwala we akyuse ebikwata ku lubuto waakiri alusibe omuvubuka w’oku kyalo, Yowana awone omusango.
Omuwala yakola nnyina kye yamusaba n’afuna omuvubuka ku muliraano gwe yalusiba era Yowana ne bamuta. Kitaawe w’omuwala n’azaalukuka muwala we.
AZIMBIRA OMUWALA ENJU KU LUGGYA
Yowana olwateebwa yabakana na gwakuzimbira muwala nnyumba ey’essubi ku mabbali g’oluggya, eky’akakasa ekyalo nti bye baamuvaana bituufu kuba yali ono amutongozza. Bino byonna yabikola okumpi n’amaka ge amakulu nnyina w’omwana mw’asula!
KITUUFU NNINA ENSOBI ZE NAKOLA -MAAMA WA MWANA
Faziira Nangobi azaala omuwala agamba: Abantu ba kuno sibategeera n’ennambo ze bazunza zintamye. Ani yabagamba nti baze ye yazaala mu mwana wange?
Ebyo baluka biruke, nnyazaala ne ssezaala wange be bakunnaanya baabyo kuba balina akakuku ku baze.
Kituufu nnina ensobi ze nakola ng’omuntu, waliwo bye nnakisa baze, naye tekitegeeza nti balina kumulingiriza.
Eky’okumuzimbira ennyumba twalina ensonga, kuba kiswaza okuwalampanga ekitanda ng’omwana omukulu bwatyo alaba, kye twava tukkaanya n’amuzimbira.
YOWANA AWANDA MULIRO
“Ebigambo bya Mbwaali bintamye kuba ekyalo kinneesibiridde okunnengezza, laba bwe bampendulidde n’abaamawulire.
Omuwala bwe yatandika okulwala saakimanya nti lwali lubuto. Musajja munnange yandagira mumutwalire nange kye nakola (kitaawe w’omuwala amuzaalira ddala).
W’ayita lumu poliisi n’enkwata nga Muyanga y’ampawaabidde nti nasobya ku muwala we ne mmufunyisa n’olubuto.
Nakanda kwegaana nti yandiba omuvubuka Tom eyamutokotanga nga buteerere, era okwekunkumulako ekintu ne nteebwa kw’ali kusiitaana.
Mu kuswala n’okukuuma amaka nakkiriza okujjanjaba omulwadde okutuusa okussuuka. Engeri gy’ali omwana obwana, Mbwaali abuzaabuzibwa Abataka abamukemaakema n’obulabolabo n’abategeeza nti nze nnyini mwana, oluusi n’akyusa nti ate ye Tom.
Ye abaffe oba boogera boogere, omuwala talina gy’alaga era nja kumukuumira wano ne bbebi we, ndaba kitaawe yamungobya nti nze ne mukyala wange twamwonoona.
Ate wano omuwala awulirirawo emirembe kuba buli kye yeetaaga nkimuwa, ate ekirala, nnyina tamulinaako buzibu.”
Ye omuwala Zaituna Mbwaali bwe yatuukiridde ng’ali ne ‘kitaawe’ Yowana yategeezezza ng’omwana gw’alina bw’ali owa Tom nti kyokka taleeta buyambi, buno taata we (Yowana) y’abumuwa. Ye Tom ayogerwako teyasobose kufunika kubaako ky’ayogera.
OBUWANGWA BUGAMBA BUTYA?
Okusinziira kw’amyuka Isabalangira w’Essaza ly’e Bugabula BB e Kamuli, Omulangira Emmanuel Babalanda Gabula, omuntu bw’ayagala omuntu gw’alinako oluganda ekyo bakiyita, “ekitalo.”
“Yadde omulembe gugenze gukyuka, obulombolombo bw’ebika bukyagobererwa era bwe busobezebwa buggyibwawo na mikolo gya kinnansi.
Omwana omujjanannyina aba wa mu luggya, era buba buko bwennyini taata bw’amukwana.
E Busoga, abagwagwawadde bwe batyo babatwala ku ttale ne babakolako emikolo gy’ekinnansi era babanaaliza ku muti.
Guba mukolo gwa maanyi era gugenda n’enkoko, embuzi ne ssente eziwerako. E Budaama, babazimbira akasiisira ak’essubi mwe babanaaliza, bwe bamala ne bakabuukamu buli omu n’akwata lirye ne bakookya omuliro ne kasirikka.
SSENTEBE W’EKYALO BY’AGAMBA
Ssentebe wa LC1, Robert Musenero agamba: Mu February w’omaka guno, taata w’omuwala Zaidi Muyanga yajja n’ansaba obuyambi mmukwataganye ne poliisi emukwatire Yowana Ochieng eyali asobezza ku muwala we.
Ochieng yakwatibwa era n’asula mu kaduukulu okumala ennaku. Nnali nsuubira nti bamutwala mu kkooti nnenda okuwulira nti baamutadde ku kakalu ka poliisi.
Entalo zaabwe nzibu kuba nnagezaako okubatabaganya ne bigaana, omulenzi mukambwe alwanira ne ku LC.
Namuwa amagezi omuwala amweggyeko adde ewaabwe yalemerako nti ajja kumukuuma, weebuuze lwaki amwesibako?”


text:
Bya MUSASI WAFFE
NGA bbanka ya Uganda enkulu eyagala kkooti ewalirize Sudhir Ruperalia aliwe obuwumbi 400, waliwo okutya nti engeri yokka ey’okusasulamu ensimbi zino yaakutunda ebimu ku byobugagga by’alina.
Yadde Sudhir y’omu ku bagagga abasinga ku lukalu lwa Afrika, okumusesemya obuwumbi 400, tekijja kumuleka kye kimu.
(Akatabo akanoonyereza ku bagagga mu nsi yonna aka Forbes kalaga mu kkampuni ye eya Ruparelia Group of Companies gy’akulembera, Sudhir ye muggagga asinga mu mawanga g’obuvanjuba n’amasekkati ga Afrika omuli Kenya, Uganda, Tanzania, Rwanda, Burundi, Zambia ne Malawi).
Sudhir agambibwa nti y’asinga amayumba amangi mu ggwanga era ssente z’ayingiza omwaka, zenkana n’ezo Uganda z’eyingiza omwaka ng’etunda emmwaanyi n’amajaani e Bulaaya, bwe bukadde 400 obwa doola).
Bbanka ya Uganda enkulu erumiriza Sudhir okweguza bbanka ye yennyini mu ngeri etegoberera mateeka ekyavaako bbanka eno eya Crane okugwa, bbanka enkulu n’egyeddiza omwaka oguwedde n’oluvannyuma n’egiguza Dfcu.
Nga June 30, 2017 bbanka enkulu ku lwa Crane Bank yatutte Sudhir mu kkooti y’ebyobusuubuzi nga balumiriza nti ng’akozesa kkampuni ye eya Meera Investments ne kkampuni endala ze yategeeza nti za bantu balala kyokka oluvannyuma ne kizuulibwa nti zaali zize, yaggyanga ssente mu bbanka eno n’azikozesa nga bw’alaba ekintu ekimenya amateeka agafuga bbanka n’ebitongole ebiwola ensimbi.
Mu ngeri y’emu yaddiranga kkampuni zino n’aziwa emirimu ng’omuli okuzimba amatabi ga bbaka n’okuleeta tekinologiya ow’omulembe n’aziwa ssente ezisusse kyokka nga zonna gye ziggweera zigenda mu nsawo ye ng’omuntu.
Sudhir era yakwata ebyapa by’ettaka byonna okuli bbanka ya Crane n’abikyusa n’abissa mu mannya ga kkampuni ye eya Meera Investments olwo yo kkampuni ye ate n’ewa liizi bbanka ng’erina okugisasula obukadde 100 ate n’amatabi gano okugaggyako obusuulu bwa buli mwaka obwa ddoola $6,000.
Ebirala ebimuvunaanibwa kwe kubeera nti ssente z’abakozi obuwumbi 50 ze yalina okubaterekera mu kitongole kya NSSF ekitereka sente z’abakozi teyaziteekayo, bbanka okuva lwe yatandika mu 1995 Sudhir y’abadde nnannyini migabo gyonna ekintu ekikontana n’amateeka agafuga bbanka.
Ono bamuvunaanira wamu n’abalala b’abadde akolagana nabo mu mivuyo gino okuli Godfrey Kirumira n’abalala b’abadde awola ssente nga tebagoberedde mitendera mituufu.
Omusango baagukwasizza Omulamuzi David Kutosi Wangutsi, akulira kkooti eno era ng’akyakulira kkooti ewozesa abakenuzi, ye yawozesa Geoffrey Kazinda eyavunaanibwa emisango gy’obufere n’okubba ssente n’amusiba emyaka 5.
Sudhir akyalinawo omukisa okutuula ne bbanka enkulu ensonga ne bazimalira ebweru wa kkooti singa akkiriza okusasula.
Bwe kirema ng’Omulamuzi agenda mu maaso n’okuwulira omusango ng’agusala.
Emivuyo mingi egirambululwa mu mpaaba ya bbanka enkulu okuli okujingirira ebiwandiiko, okuwuwuttanya ensimbi, okuggya ssente z’abantu ze batereka mu bbanka mu ngeri emenya amateeka n’emirala.
Singa emisango gimumegga, ebyobugagga bye omuli ebizimbe byandirugenda!
Abasuubuzi abakolagana ne Sudhir basattira
NG’OGGYEEKO abagagga naddala aba Kwagalana ababadde bakolagana ne Sudhir obutereevu abalabika nti bbanka bw’esalawo okubowa ebyobugagga bye bakaaba, waliwo abasuubuzi abalala bangi ababadde baddukirayo okubafunira ku ssente ze bakozesa nga tebayise mu mitendera gya bbanka emijjuvu.
Bano nabo kati basattira
Okuva Sudhir lwe yatandika okufuna ebizibu bbanka enkulu n’eggala Crane Bank, ebizimbe ebyenjawulo mu Kampala bizze bitundibwa kumpi ku nnyondo n’abamu okuggalawo bizinensi zaabwe.
Ebyobugagga bya Sudhir ebitunuuliddwa ng’ebizimbe bwe bigenda, ne Bannayuganda bangi abagenda okukaaba olw’embeera eno. Ekiseera kino abamu bafiiriddwa emirimu nga tebannaba kwekakasa kiddako mu bulamu bwabwe.
Abalala basazeewo kwekweka abababanja waakiri ekyosi kiyite. Olukalala lw’abasuubuzi n’abantu abalala lugenda kweyoleka ng’omusango gutandise okuwulirwa mu kkooti.
OLUKALALA LW’EBYOBUGAGGA BYA SUDHIR
- Ekizimbe kya Crane Towers ku Kampala Road
- City House mu Kampala okuli ekitebe kya DP
- Wooteeri ya Kabira Country Club e Bukuto
- Speke Hotel mu Kampala
- Speke Resort and Conference Center Munyoyo. Eno eri ku ttaka lya yiika 70 ng’ebalirirwamu obukadde bwa ddoola 150.
- Ku wooteeri eyo kuliko ekidiba ekiwugirwamu ekigambibwa nti kye kyokka mu mawanga g’obuvanjuba n’amasekkati ga Afrika ekisobola okuwugirwamu empaka ng’eza Olympics. Eriko ‘paakingi’ y’amaato ga lugogoma n’amatono.
- Yalina bbanka ya Crane Bank eyamuggyiddwaako gye buvuddeko wabula ng’egambibwa nti y’ebadde ekwata ekyokusatu mu bunene mu ggwanga.
- Y’abadde nnannyini kibanda ekivungisa ssente ekya Crane Forex Bureau
- Kkampuni ya yinsuwa eya Gold Star Insurance
- Dehli Public International School- Naggulu
- Kampala International School
- Kampala Parents’ School
- Meera Investments Limited
- Kkampuni y’ebimuli eya Rosebud Limited e Kawuku.
- Sanyu FM
- Tourist Hotel
- Victoria University Uganda
- Alina ebintu ebiri ng’ebyo mu mawanga ag’enjawulo nga Rwanda , South Sudan n’ebitonotono e Bungereza saako United Arab Emirates.
- Ebizimbe omuli Speke Apartments ku Wampewo Avenue, Kampala Blouvard.


text:
Ebyobuziba
Mu Luganda olwekusifu atomu era kaba kaziba kubanga akasirikitu kano katini nnyo oba kali wala nnyo n'eriiso eriri obukunya okulaba.Kino kitegeeza nti okulaba akaziba wetaaga enzimbulukusa (ennyanguyirizi eezimbulukus obusirikitu) ey'enjawulo.
Akaziba (atom) oba obuziba (atoms) bwe butoffaali obutinniinyo(obutini ennyo) obuzimba buli kintu era nga bwe buzimba n'obutaffaali bw'ebiramu (the cells of living things).
Essomo lya sayansi erikwata ku buziba bw'ebintu lye liyitibwa:
- Ebyobuziba: Chemistry
- Essomabuziba: Chemistry
Essomabuziba oba ebyobuziba (chemistry) ligerageranye ne "ebyobuzimbe" oba "essomabuzimbe" (physics). Mu butuufu "ebyobuziba"(chemistry) kitundu ku "ebyobuzimbe" (physics) , lwa kuba ddyo essomabuzimbe lisoma obuzimbe bw'ebintu byonna okuviira ddala ku buziba obusirikitu okutuukira ddala ku bwaguuga bw'ebisinde, enjuba, n'enkuluungo ezooro mu bwengula.
Ebyobuziba oba essomabuziba lisoma ku buzimbe bwa busirikitu nga obuziba (atomu) n'obuziizi (nucleus), Ebyobuziba lisoma buziba bwa kintu nga obuziba buno bwe butaffaali obusirikitu obuzimba buli kintu. Tusobola okwogera ku:
- Enkyusabuziba: Chemicals.
- Ekikyusabuziba: Chemical reaction.
- Enkyukakyuka ey'obuziba: Chemical change.
- Enkyukakyuka eyo ku ngulu: Physical change.


text:
Essomansi
Okusinziira ku Muwanga, Essomansi (Geography) kitundu kya sayansi ekikwata ku kunoonyereza oba okusoma ku mazinga/enkalu(lands),endabiko oba enkula y’Ensi (features), ebiwangaalirizi oba abawangaalizi (inhabitants), ne kalonda w’obutonde (natural phenomena) bw’Ensi.
Essomansi, sessomo[1] eggazi eriruubirira okutegeera Ensi ne kalonda ow’abantu (human complexities/phenomena) awamu ne kalonda w’ obutonde (natural complexities /phenomena) bwayo-si bintu we bisangibwa kyokka; wabula engeri gye bizze bikyukamu n’ensibuko yabyo.
Essomansi ssessomo eritera okusonjolwa (defined) okusinziira ku matabi abiri:
- ettabi ery’essomansi ey'abantu (human geography) n’
- ettabi ery “essomansi ey’endabiko oba enkula y’Ensi (physical geography).
Essomansi ey’abantu (human geography) lisoma ku bantu n’entabaganyo oba entababuvo (their communities) zaabwe, obuwangwa ,ebyenfuna n’entabagana yaabwe (their interaction) n’obuwangaaliro (with the environment) okuyita mu kunoonyereza ku mikwanaganyo(relations) gy’ebifo awamu n’obwengula.
Essomansi ery’endabiko (physical geography) likwata ku kunoonyereza ku mitendera (processes) n’emisengeko (patterns) mu buwangaaliro obw’obutonde(of the natural environment) nga :
- Nampewo oba entabampewo (the atmosphere),
- Entabamazzi(hydrosphere),
- Entababulamu(biosphere) n’
- Entabamazinga(geosphere).
Weetegereze:
- Obuwangaaliro= Environment
- Ekiwangaaliro = Habitat
- Omuwangaalizi=inhabitant (Human inhabitant)
- Ekiwangaalizi=Inhabitant (Nonhuman inhabitant)
ReferencesEdit
- ↑ Discipline


text:
Bya DRAKE SSENTONGO
Fayinolo ya liigi ya yunivasite (Lwamukaaga)
Kyambogo ne KU, Ssaawa 09:00
DEO Sserwadda, atendeka yunivasite y’e Kyambogo) ne maneja wa Kampala University, Vincent Tumusiime, bawera okufaafaagana ku fayinolo ya liigi yaabwe eya Pepsi University Football League, ku Lwomukaaga e Namboole.
"Omupiira tugwetegekedde era ttiimu eneesinga obulungi y'ejja okutwala obuwanguzi," Sserwadda bwe yagambye. Kyambogo tewangulanga ku kikopo kino bukya empaka lwe zaatandika mu 2012.
Ye Tumusiime yaweze ng’abazannyi be bwe bagenda okuzannya ogw’okufiirawo bawangule ekikopo omulundi ogw’okusatu.
"Banaffe aba Kyambogo tubawa ekitiibwa, naye tugenda kubalaga omupiira ogw'ekika ekya waggulu," Tumusiime bwe yategeezezza. KU yakiwangula mu 2013 ne 2016.
Okutuuka ku fayinolo, KU yawangudde St.Lawrence ggoolo (6-5) eza peneti, oluvannyuma lw'okugwa amaliri (omugatte 3-3), sso nga Kyambogo yawandulamu Bugema ku mugatte gwa ggoolo (3-0).
Omuwanguzi waakuweebwa 4,000,000/ ate owookubiri 3,000,000/-.
Abazze bawangula;
2012 Makerere
2013 KU
2014 MUBS
2015 MUBS
2016 KU
2017 Nkozi


text:
FFE abakkiriza Katonda atulagira okwagalana era bwe nkulabye ne nsanyuka kubanga nfunye omuntu buljjo gwe njagala!
Okwagalana kwa mirundi mingi obadde otegeeza kuliwa?
Nkyali muvubuka muto era siri mufumbo ate nga naawe nkulaba toli, olowooza tekitukolera ssinga tutandikira wano?
Kati nnambe nti nze gw’osookeddeko okulaba mu bawala bonna?
Sisookedde ku ggwe naye obasinga bingi ate nga by’olina tewali abirina.
Mukulu, buli muwala gw’osanga olabika bw’omugamba naye nze tonfunye.
Kati ky’ogamba nti ekirooto kyange tekigenda kutuukirira?
Okyaloota nnyo tonnaba.
Kale bw’oba onnaanye nfunira yo muganda wo ng’alina buli kimu ky’olina?
Abaliyo bonna tebanoonya gezaako awalala.
Nnalulungi bwe naayagala okuddamu okukusinkana naabuuza mannya ki?
Nze Lyne Katumba naye olina kunnoonyeza nsonga.
Omulimu gw’omu bbanka gy’okola gutambula gutya?
Mukulu nneerabira gye wandaba nze sikolangako mu bbanka ndi muyimbi muto.
Wandyetaaze maneja, kubanga nze wendi okuddukanya ensonga eyo?
Ebigendererwa byo nabitegedde era ndaba toyinza kuba maneja wange mulungi era omulimu tewali.
Kibiina ki ekikulinako obuvunaanyizibwa?
Sirina kibiina naye nandyetaaze okwegatta kwekyo ekirina ebigendererwa ebirungi.
Ssinga ogenda okuyimba ku mukolo omutegesi n’akugamba nti okukukkiriza okuyimba olina kusooka kumuganza okikola otya?
Sisobola kuwaayo mubiri gwange lwa kuyimba.
Kiki ky’otoyinza kugumiikiriza mu bulamu bwo?
Abammanyiira sibagumiikiriza.
Mize ki gy’omanyi ku bawala abato abayimbi?
Beegabangula nnyo olwa ssente.
Olwo gwe okikola otya obutabafaanana?
Mmanyi ebigendererwa byange ate bazadde bange bambuulirira.
Nga bw’oli mukwano gwange nsuubira okuddamu okukusinkana naye nnyinza kukusanga wa?
Mbeera Ntinda mu bazadde bange naye tetumala gaaniriza buli mugenyi, tusooka kubasengejja ne tuzuula abasaanidde.


text:
Okuzimba yakutandika mu 2016 naye olw’okuba alina obuvunaanyizibwa bw’okuweerera abaana n’okulabirira famire ye, kino kiremesezza ennyumba ye okuggwa.
Yategeezezza nti azimba awummulamu olw’obuvunaanyizibwa obungi bw’alina, wabula olumu bw’afuna obudde ayitayo ku sayiti okulaba embeera ennyumba ye gy’erimu.
Agamba nti bwe yali tannaba kukiggala, lumu kyamubuukako bwe yasanga ng’omu ku baliraanwa be gwatalabangako ng’apanze bbulooka ezisoba mu 1,000 mu nnyumba ye.
Yagenda okwetegereza ng’ekisenge ky’ennyumba ye kitandise okuggyamu enjatika. Ensonga zaggwera ku LC.
Ying. Chrizestom Mayiga owa Design Technocrats Ltd agamba nti okwewala ennyumba yo okusalimbiramu abantu abakyamu, okuyiwamu kasasiro, abaana okuzannyiramu n’ebirala nga tonnaba kuyimirizaamu ku mutendera gwonna, waliwo ebintu ebikulu bye weetaaga okugoberera okukuumira ennyumba yo mu mbeera ennungi.
Agamba nti mu ntandikwa buli kimu kiyinza okutambula obulungi naye wakati ng’ozimba oyinza okufuna okusoomoozebwa omuli: ssente okuggwaawo, enkaayana z’ettaka n’ebirala.
Ensonga nga zino ziyinza okukuviirako okuyimirizaamu pulojekiti y’okuzimba ku buli mutendera gw’oba otuuseeko ng’olina n’okuwummulamu.
WANDIWUMMULIDDE KU MUTENDERA KI ng’ozimba?
Ying. Mayiga agamba nti ng’ozimba ennyumba eya kalina, kyandibadde kirungi okukoma ku siraabu ng’omaze okuyiwa enkokoto kubanga yo esobola okutangira ennyumba okukosebwa embeera y’obudde okugeza enkuba.
Azimba ennyumba eya bulijjo (bungalow), bw’oba osazeewo okuzimba mu mitendera, wandibadde owummulira ku mutendera gw’okusiba bbiimu kubanga wano obeera omanyi nti osigazza kusereka.
ENGERI GY’OKUUMAMU EKIZIMBE KYO KU MUTENDERA KW’OBA OWUMMULIDDE
- Richard Njakasi omuzimbi mu kkampuni ya Real Estate Engineers Ltd agamba nti bw’oba onoozimba mu mitendera, olina okulaba nti ekizimbe kibikkiddwa n’ekiveera ekigumu nga kiddugavu ekya Dump Proof Course (DPC).
- Ayongerako nti okuzimba bwe kuba kwakutwala ebbanga ddene okuddamu, osobola okukuba pulasita ew’ekiseera n’okubikkako obuveera okukuuma by’ozimbye nga tebyonooneddwa musana na nkuba.
- Ying. Mayiga agamba nti nga tonnayimiriza mu kuzimba, olina okulowooza ku bbanga ly’osuubira okuddamu okuzimba.
- Bw’oba omaze okuyiwa siraabu, balina okuyiwako amazzi n’omusenyu ogutaliimu sementi bw’oba ogenda okuddamu okuzimba mu bbanga eritali lyewala. Kino kiyamba okukuuma empewo eyeetagibwa okukaza enkokoto.
- Empagi za sheedi ku lubalaza osobola okuzisibako emiti, obuveera oba amabaati okuziyiza abaana okuzesuubirako.
- Mayiga agamba nti osobola n’okupanga bbulooka n’omusenyu nga temuli sementi mu bituli byonna eby’amadirisa n’enzigi nga ggwe wekka akikoze ggwe okimanyi abantu obutagizannyiramu. Oba oyinza okukubamu emiti oba amabaati.
BY’OKOLA NG’OZZ EEMU OKUZIMBA
- Ku mutendera gwonna omuntu gw’oba okomyeko, Njakasi awabula nti ennyumba terina kumala bbanga lisukka myezi mukaaga nga tennaba kuddamu kuzimbibwa kuba eyonooneka.
- Mayiga agamba nti okuleka ennyumba ebbanga eddene, bbulooka naddala ez’ettaka ezitaggya bulungi zimanyi okukunkumuka oba okukulukuta naddala mu biseera by’enkuba. Bw’oba oddamu okuzimba, kyandibadde kirungi kkoosi eziri waggulu n’ozikoonako ne baddamu okuzizimba.
- Ennyumba bw’oba wagituusa ku woolo puleeti togeza okukomererako emiti nga tonnaba kufuna mabaati. Enkuba bwekuba emiti gino ate ne gyakako omusana bigyonoona ne gikyama oba okuvunda nga giruddewo ekiyinza okukwonoonera ssente.
- Akaatiriza nti nga tonnaba kuddamu kuzimba, osaanye okusooka okukebera enjatika n’obuzibu bwonna bw’eba efunye. Bwe bubaamu olina okusooka okubutereeza nga tonnaba kuddamu kuzimba.
EKYANDIKOLEDDWA
- Yagambye nti obugazi bw’ensawo ya nnannyini nnyumba n’omutindo gw’ebikozesebwa nga seminti, omusenyu, emitayimbwa n’amabatti birina okutunuulirwa ng’omukugu akola bajeti y’okuzimba.
- Ayongerako nti enkolagana n’okuwulizigaanya wakati wa nnannyini kizimbe n’omuzimbi nakyo kikulu kubanga bonna kibayamba okutuukiriza ebigendererwa byabwe n’okumaliriza ennyumba mu kiseera kye baba balagaanye.
- Ying. Johnson Mubiru owa God is Able Consructors Ltd, agamba nti okwewala okudda emabega, kyandibadde kirungi omuntu ategeka okuzimba okusooka okukuba pulaani.
- Nannyini nnyumba alina okutereka ssente ezimala wadde nga tamanyi bulungi muwendo gwa ssente ogunaamumazaako.
- Ying. Mayiga yawabudde bannannyini mayumba okukozesa abazimbi abeesimbu n’okwebuuza ku bakugu ng’abakubi ba pulaani, n’abazimbi ne kibayambako okukola ekibalo.
- Okwetegeka nakyo kikulu, omuntu bw’ofuna ssente wadde nnyingi nga tonnaba kutandika kuzimba, olina okusooka okwetegeka obulungi. Ssente ziyinza okukubulankanako.
OSOBO LA OKULIMIRAWO NGA BW’OGIKUUMA
Micheal Kasirivu ow’e Ntaawo - Mukono yazimba ennyumba ye mu mitendera era mu myaka ebiri n’ekitundu yali agiyingidde.
Agamba nti yalina pulaani y’okusooka okuwasa mukyala we n’oluvannyuma atandike okuzimba.
Okusinziira ku ssente ze yalina, yali akibaze ng’ennyumba agenda okugivaako ng’amaze okugikomerera kyokka zaakoma ku woolopuleeti.
Oluvannyuma yalwana n’agikomerera. Kye yakola kwe kuteeka amabaati mu madirisa n’emiryango okuziyiza abantu ababi okugiyingiramu.
Engeri ennyumba eno gye yali okumpi ne we baali basula, mukyala we yasalawo okulimirawo kasooli ne lumonde mu kibangirizi ekyali kisigaddewo okulwanyisa ensiko omuyinza okwekweka abamenyi b’amateeka.
Yagenda okuteekamu enzigi, amadirisa n’endabirwamu ng’ennyumba teri mu mbeera mbi kati yeebaka.


text:
Bya STUART YIGA
Ayogerera Poliisi mu ttundutundu lya Savanah, ASP Paul Kangave, agamba nti akabenje kano kaabaddemu mmotoka bbiri okwabadde loole ey’ekika kya FUSO nnamba UAR 162G ne Vitz nnamba UAS 163T.
Kangave era ategeezezza nti, abaafudde kuliko Isaac Mbogo, 32, Florence Nankumbi,28, Richard Lule,30, ne Patience Najjuma,28.
Kigambibwa nti akabenje kano kaavudde ku ddereeva wa Vitz eyabadde aweenyuka obuweewo okuva e Luweero ng’ayolekera Kampala.
“Yagezezaako okuyisa lukululana mukatawuni e Wobulenzi kyokka ng’ate waliwo n’emmotoka endala eyabadde eyisa kati mukugezaako okusiba, mmotoka yayingiridde loole oluvannyuma neyefuula emirundi egiwera abantu bana nebafiirawo ate abalala babiri nebafiira mu ddwaliro lya Luweero Health Centre IV gyebaabadde batwaliddwa okufuna obujjanjabi!” omu kubeerabiddeko akabenje kano nga kagwaawo bweyategeezezza Bukedde.
Poliisi okuva e Wobulenzi emirambo gy’abagenzi yagigyeewo n’egitwala mu ddwaliro e Luweero, oluvannyuma negikwasibwa ab’engganda zaabwe okugiziika.
Kigambibwa nti abamu kubagenzi babadde bayimbi era nga balina oluganda ku muyimbi Meserch Semakula wamu ne Haruna Mubiru.


text:
Bya Stella Naigino
Omuntu yenna azimba abera aba ayagala akole ekintu ekirabika obulungi era nga kinaawangaala ate nga tekiseerebwa.
Okukozesa tayiro mu nnyumba yo kigirabisa bulungi nnyo kyokka okulonda tayiro esinga okunyiriza n'okuggyayo ekifaananyi ky'ennyumba yo nagwo mulimu mulala
Abakugu bagamba nti tayiro eya pulasitika ng'ekoleddwa n'egattibwamu amayinja nnungi era erabisa bulungi ennyumba yo.
Brain Musinguzi omu kw'abo abagikozesa agamba nti teyejjusa kussa ze mu tayiro eza pulasitiika.
Agamba nti yadde endabiika yaayo eringa tayiro endala, eno yo omuntu bw'agisiba mu nnyumba, teyetaaga kugula simenti oba 'gulawuti' kuba zo zikolebwa nga bazisiba bagatta ngatte.
Musinguzi agamba nti agenda okusiba tayiro ezeekikula kino, yeetaaga okusooka okuyiwa wansi enkokoto yokka olwo n'alyoka azaalirirako. Kitegeeza nti omuntu ono ne bw'aba mupangisa wonna waayagalidde okusenguka asobola okusumululawo tayiro ze n'agenda nazo.
Endabiirira ya tayiro zino
Abakugu bagamba nti nga tayiro endala zonna, n'eno eya pulasitiika, esiimuulwa era ng'omuntu bw'asimula ennyumba ye. Teserela era nga tebuguma or okunnyogoga nga tayiro ziri endala.
Akozesa tayiro eno teyeetaaga kugissa wabweru kuba esobola okwononekera yo. Eno tayiro erina kutekebwa munda mu nnyumba.


text:
Abavubuka abeegattira mu Kabowa Crafts Workers’ and Development Services be bamu ku basazeewo okubaako ebintu bye bakola okumalawo ebbula ly’emirimu.
ABANTU bangi beetaba mu misomo gy’emirimu egy’emikono n’ekigendererwa ky’okukola beegobeko obwavu, wabulaebbugumu lye bafuna ne likoma awo. Abdurashid...
“Ebizibu ebingi bye twayitamu ne bannange byatuzuukusa obwongo ne bituwaliriza okuzuula ekitone kyaffe. Ab’oku kyalo baasooka kutuyita bayaaye abatalina...
MU musomo gwa YIIYA SSENTE ogwategekebwa ku Freedom City nga 8 March, abaaliyo baabuuza omugagga John Ssebalamu, nnannyini kifo olukung’aana we lwali...
OLUYITAAYITA lukira oluliira ku nkoligo n’atannayitaayita y’atenda nnyina okufumba. Zino engero za Luganda era bw’ozeetegereza zitegeeza nti omuntu bw’atambula...
KU Lwomukaaga oluwedde kkampuni ya Vision Group efulumya ne Bukedde ng’ewagiddwa MTN Uganda ne Go tv yategese omusomo oguyitibwa ‘Pakasa Forum’ ku ssomero...
BANGI bakola bizinensi ate ne batayigiriza baana baabwe nga bwe bavaawo bizinensi ezo ne zifa naye waliwo abakikoze bwe batadde abaana mu bizinensi ezo...
EBBANGA lyonna abagole n’abakyala abamanyi okukola ku nsusu babadde beeyunira omuzigo omuganda olw’okuweweeza n’okunyiriza olususu.
“Nnasooka kwegomba muganda wange eyali akola mu saluuni mu Kampala. Buli lwe yakomangawo awaka ng’aliko ky’ayagala ng’atoola ku ssente ze yabanga afunye...
Mu kiseera kino nnina bizinensi ttaano (5) okuli supamaketi, ekirabo ky’emmere, okufumba ku mikolo ng’embaga, okutimba n’okulunda ente.
02 Apr 2020
01 Apr 2020
01 Apr 2020
01 Apr 2020
31 Mar 2020


text:
Amannya ggwe ani? Henry Matovu Obeera wa? Kyengera Olina emyaka emeka? Nnina 29 Wazaalako? Nninayo abaana abalenzi kati nnoonya omukyala ananzaalirayo kasukaali.
Okola mulimu ki? Ndi mulunzi wa nkoko era nneekozesa.
Omukyala oyagala alina bisaanyizo ki? Njagala omukyala atazaalangako naye nga yasomako waakiri okutuuka mu siniya 4, ali wakati w’emyaka 25-30, alina empisa n’eddiini naye nga mwetegefu okuzaala n’okuyiga omulimu gwenkola.
Wabula alina okuba nga mwetegefu okumukebera omusaayi naye ow’ebbuba eringi n’ayombayomba ennyo totawaana.
Akwetaaze akufuna atya? Ndi ku ssimu nnamba


text:
ABADDE akulira poliisi y'e Bulenga, Moses Ocitia w'afiiridde abadde ateekateeka kwanjula na kukuba munne mbaga mu mwezi gw'omunaana (August).
Mukulu w'omugenzi, Jackson Batiga ategeezezza nti muto we omwaka oguwedde yakyala mu bakadde abamuzaalira omukyala era babadde bali mu nteekateeka za kwanjula mu mwezi gw'omunana.
Ocitia afiiridde ku myaka 33 ng'alese nnamwanda omu, yeegatta ku poliisi mu mwaka gwa 2012 nga kadeeti nga yatandikira Kawempe nga OC gye yava ne yeegatta ku poliisi y'e Bulenga mu 2015 ng'ono ye yadda mu bigere bya Hassan Musooba eyaliwo ebiseera ebyo.
Abadde ne diguli mu by'enfuna okuva mu Uganda Christian Univesrity e Mukono.
Ocitia yatomeddwa mmotoka ekika kya Super Custom nnamba UAT 610S mu kiro ekyakeesezza olunaku lw'eggulo ku Lwokuna e Lubowa ku luguudo lw'e Ntebe ng'ava okuzzaayo mukwano gwe awaka. Yafudde yaakatuusibwa mu ddwaaliro e Mulago.


text:
Amawulire
Abalala 5 bakaksiddwa okubeera ne COVID-19
Ivan Ssenabulya
March 25th, 2020
Bya Damalie Mukhaye
Ministry yebyobulamu eriko abantu abalala 5 bekakaksizza okubeera nekirwadde kya COVID-19, kankano omuwendo gulinye okutuuka ku bantu 14.
Ekirwadde kino kiretebwa akawuka akasirikitu aka coronavirus, nga kati katabadde amwanga agawerako era nekatuga bangi.
Bwabadde ayogerako eri egwanga ku kitebbe kya UBC ku Nile Avenue mu Kampala, akulira ebyobujabjabi mu ministry yebyobulamu Dr. Henry Mwebesa agambye nti kuno kuliko omusajja owemyaka 63 nga mutuuze we Najjanankumbi mu Kampala, nga yagendako mu gwanga lya Germany gyebuvuddeko nakomawo.
Abalala ye mwana owemyezi 8 e Iganga ngono kitaawe kigambibwa nti yagendako mu Kenya e Kisumu namala nakomawo.
Atenga owokusatu ye musajja owemyaka 57 omusubuzi mu district ye Adjumani, wabylanga ono tagendako bweru wa gwanga, wabula kisubrwa nti yabuuka nekirwadde kino mu mirimu gye egyokusubula omunnyo.
Dr. Mwebesa agambye nti abantu bano 3 bonna bannaYuganda.
Abalala 2 banansi ba China abamu ku bali 6 abaali, badduse mu Qualanatini nebabakwatira mu district ye Zombo.
Mungeri yeemu abantu emitwalo 20 mu 661 bann-Uganda ababadde bakadda mu gwanga basobodde okuzuulwa webali, okubwula ku banatu abalala.
Ku bano abantu 1 mu 400 bamazeeyo ebbanga lyabwe erya wiiki 2 mu qualanatini era bawereddwa satifikeeti ekakakas okwawulwa kwebabaddemu.
Wabula Mwebesa asabye abantu okubeera abakakamu, nti embeera ebali mu ttaano.
Okusinziira ku kitongole kyebyobulamu ekya WHO ebibalo ebyawamu biraga nti abantu emitwalo 43 mu 5,366 bebalwadde mu nsi yonna.
Ate abantu omutwalo 1 mu 9,618 bekafa songa emitwalo 11 mu 1,870 bebakawona.


text:
Sheikh Kamoga ne banne 3 bwe babasalidde ekibonerezo ky’okusibwa amayisa ne balangirira ekiddako.
Nnamwandu wa Sheikh Hassan Kirya akyalina ebibuuzo ku nsala ya kkooti mu gw’Abasiraamu.
Mulimu Pulezidenti by’alagidde ku bya Kasirye Ggwanga okwokya ttulakita. Byonna mu Bukedde w’Olwokusatu.
Mu Ono ye Kampala tukulaze engeri kazambi abadde atambuza Bannakampala nga bakutte ku nnyindo gy’agenda okuggyibwamu amasannyalaze bawone ekivundu .
Mu Byemizannyo: Tukuleetedde Sarah Namubiru ng’akulaga engeri omuzannyo gwa Ludo gye gwamuwa eddya.
Oyo ye Bukedde wo akutwala mu Abu Dhabi.


text:
Ebyobulamu
52 bafa pneumonia buli lunaku
Ali Mivule
September 19th, 2015
Abaana 52 beebafa obulwadde bwa Pneumonia buli lunaku mu Uganda. Bino biri mu alipoota efulumiziddwa ekibiina ky’amawanga amagatte ekikolwa ku nsonga z’abaana ekya UNICEF Ku Pneumonia,kuddako musujja gwa nsiri, kiddukano n’endwadde endala ng’ebiwuka omuli ne siriimu Akola ku by’amawulire mu kibiina kino Jaya Murthy ategeezezza […]
Abasawo batono mu malwaliro-Nambooze
Bernard Kateregga
September 3rd, 2015
Omubaka wa Munisipaali ye Mukono Betty Nambooze alaze okutya olw’omuwendo gwabasawo abatono mu ddwaliro lya gavumenti mu kitundukye. Nambooze ategezezza nti newankubadde bateeka gavumenti ku nninga okwongera ku basawo mu gwanga, yo e Mukono baweebwa abasawo babiri bokka okuyamba ku baaliwo ekintu ekyobulabe mu kitundu […]
Okulwanyisa ekilwadde kya Sickle cell
Bernard Kateregga
September 1st, 2015
Ebibiina byobwanakyewa bibakanye ne kawefube w’okusomesa bannayuganda bonna okwetolola eggwanga ku kirwadde kya Sickle cell. Ssabawandiisi w’ekibiina ekirwanyisa obulwadde buno okuva mu Amerika ekya Uganda American Sickle cell Rescue Fund Dr. Shalif Tusubira ategezezza nga omwana omu ku buli kkumi abazalibwa bw’aba alina akawuka ka […]
Bannayuganda balabuddwa ku malwaliro ga gavumenti
Bernard Kateregga
August 31st, 2015
Bannayuganda bonna balabuddwa okweyuna amalwaliro ga gavumenti mu kwekebeza siriimu. Akulira okunonyereza ku kitongole ku ttendekero ly’e Makerere ekya Walter Reed Project Doctor Francis Kiweewa ategezezza nga ebyuma ebisinga mu malwaliro g’obwananyini bwebizuula akawuka kano nga ebbanga liyiseko sso nga ebya gavumenti bikazulirawo. Dr Kiweewa […]
Abakugu balabudde ku mmere
Bernard Kateregga
August 27th, 2015
Abakugu mu by’endiisa balabudde nti okulya emmere y’empeke etaterekeddwa bulungi bwekiyinza okuvaako endwadde ya kkookolo. Okulabula kuno kukoleddwa akulira ekitongole ky’ebyemmere mu nsi yonna mu bukiika kkono bw’eggwanga Mary Stella Mavenjina ategezezza nga empeke eziterekeddwa obubi zifuna ekirungo ky’obutwa nga kyabulabe nyo eri obulamu bw’omuntu. […]
Bannayuganda abalwadde b’emitwe bandifuna ku buwerero
Bernard Kateregga
August 24th, 2015
Bannayuganda abalwadde b’emitwe bandifuna ku buwerero oluvanyuma lw’ebbago ly’etteeka ku balwadde b’emitwe okwanjibwa mu palamenti wiiki ewedde. Minisita omubeezi ow’obujanjabi obusokerwako Dr Chris Baryomunsi agamba nga limaze okufuuza etteeka, obujanjabi bw’abalwadde bn’emitwe bwakubeera bwangu kwetuusako.
Ab’ekitongole ky’ebyobulamu mu nsi yonna bogede ku eboola
rmuyimba
August 14th, 2015
Ab’ekitongole ky’ebyobulamu mu nsi yonna bategezezza nga bwebafunye eky’okuyiga oluvanyuma lw’ekirwadde kya Ebola okulumba amawanga agamu naddala mu Africa. Ebola yalumba Africa mu mwezi ogwokusatu omwaka oguwedde n’atirimbula abantu abasoba mu mutwalo okusinga mu ggwanga lya Guinea, Sierra Leone ne Liberia. Bingi ebikoleddwa okulwanyisa ekirwadde […]
Ensimbi obukadde 2 zaabuzibwaawo
Ali Mivule
August 13th, 2015
Akakiiko ka palamenti akanonyereza ku nsimbi z’omuwi w’omusolo kakunyizza abakulu okuva mu minisitule y’ebyobulamu ku nsimbi eziweza obuwumbi 2 ezaawebwa abasawo ng’ensako. Okusinziira ku alipoota okuva eri ssababazi w’ebitabo bya gavumenti, ensimbi zino zaweebwa abasawo kyokka nezitassibwa mu mbalirira yaabwe Ng’alabiseeko mu kakiiko kano, omuwandiisi […]
Teri kuwa baana nyanto- Mexico
Ali Mivule
August 12th, 2015
Gavumenti y’eggwanga lya Mexico eweze amata g’abaana abawere agatundibwa mu malwaliro okusobola okutumbula enkola y’abamaama okuyonsa abaana baabwe. Kati okufuna amata gano agaba gatabuddwamu ebirungo by’abaana omusawo alina kusooka kukakasa nti ddala tolina mabeere okugagula mu maduuka. Abakyala mu ggwanga lino batono abaagala […]
Bafunye ebyuuma by’amannyo
Ali Mivule
August 11th, 2015
Eddwaliro lye Masaka lifunye ebyuma ebiyamba mu kujjanjaba amannyo okuva mu yunivasite ye Lahore esangibwa mu Pakistan SSenkulu w’ettendekero lino Prof. Awais Raoof agambye nti bakyalako mu ddwaliro lino emyezi esatu emabega nebalaba nti teryalina byuuma bituufu. Eyakulembeddemu enteekateeka y’okuleeta ebyuma bino Dr Muhamad Mpeza […]


text:
POLIISI ekutte omusajja agambibwa okubeera mu lukwe lw'okusaddaaka omwana we ow'emyaka omukaaga amanyiddwanga Muyita abadde asomero mu ssomero lya Mirembe Junior School erisangibwa e Kawempe Ddokolo.
Isan Muyita okukwatibwa kiddiridde okugenda ku ssomero naanonayo omwana okumuzza eka ate n'amukomya mu kkubo awo abantu abatannategeerekeka we baamuwambira ne bamubuuzaawo abasomesa baamukubira ne bamubuuza lwaki omwana teyasomye n'abaddamu n'abategeeza nti yamututte n'amukomya mu kkubo.
Muyita agambibwa okubeera mu lukwe olw'okusaddaako omwana we
Junior School erisangibwa mu Kawempe mu Kiddokolo ne bamugalira era Omulambo gw’omwana gwazuliddwa abayizi b’essomero erimu e Mayuge nga guli mu bikajjo nga we baagulabidde embwa zabaadde zaagulyako ebigere nga bano be baatemezza ku poliisi ye Mayuge n’ekwatagana ne ye Kawempe omwana yazikiddwa Igobe mu disitulikiti ye Iganga ku Sande kwenyini kuba yabadde atandiise okuvunda , abazigu omwana baamusazeko omutwe n’ebitundu bye ebyekyama
AMAAMA AYOGEDDE
Aisha Nangoobi 24: Muyita mbadde mulinamu abaana basatu kati basigadde babiri nga tumaze naye emyaka mukaaga mu bufumbo , wabula omwana eyafudde Muyita amwegeezezzaamu efunda eziwera ng’ayagala okubaako gy'amutwala wabadde tayagala ku mbuulira nga mukyala we
Muyita ng’omwana tannabula yasoose kusiimuula bifaananyi byonna eby’abaana n’ebyange mu ssimu ssaako n’okuwanulayo byonna eby’abaadde munju n'abitwala gye sategedde
MUYITA AYOGEDDE
Isa Muyita taata w’omwana : Banange sirina kye mmanyi ku nfa
y’omwana wange era tetubadde nabuzibu na mukyala wange , omwana nze mbadde nkeera ne mwambaza ne mutwala ku ssomero wabula ku Lwokubiri bakama bange baali bannetaaga mu budde kye kyanvirako omwana obumutuusa ku
ssomero , era nsaba poliisi ekole ekisoboka enoonyereze abaasaddaasse omwana wange ekirala ekinnumye kwekuziika omwana wange nga ndi mukkomera .
OMWOGEZI wa poliisi mu kampala n’emiraano Emilian Kayima ategeezezza nti kituufu Muyita poliisi yamukutte oluvannyuma lw’okukizuula nti alina ky’amanyi ku kufa kw’omwana we , agasseko n’asaba abazadde okulondoola abaana baabwe gye bazannyira n’okukakasa nti batuuse ku massomero .


text:
PAUL Nsubuga omulimi w’emmwaanyi ku kyalo Nakatundu mu ggombolola y’e Kangulumira e Kayunga g’akaaba g’akomba olw’obulwadde obukaza emmwaanyi okulumba omusiri gwe nga kati gukala guggwaawo.
Ku bulwadde obuzikaza obwa ‘Coffee Bacterial Wilt’, kwegasseeko akawuka akakaza obutabi aka ‘Coffee Twig borer’ olwo ne gujabagira. Ku yiika mukaaga z’alina, ebikolo ebisoba mu 150 bifudde nga bino bw’obizza mu ssente nga buli muti agufunako kkiro 4 eza kibooko kitegeeza afiirwa kkiro 600 sizoni ate n’afiirwa 1,200,000/- ssinga aba atunze kibooko agula 2,000/- mu kiseera kino!
Yandibadde ekyo akigumira, wabula talina ssuubi lya bulwadde kukoma ku miti egyo. Ssinga bweyongera okusenkenya emmwaanyi ze ssente z’afiirwa zijja kweyongera.
Si Nsubuga yekka wabula ne balimi banne mu Kayunga balina ekizibu kye kimu, kyokka tekakoma Kayunga yokka wabula waliwo n’ebitundu ebirala obulwadde buno n’akawuka be kakaabya akayirigombe.
Akulira ebyobulimi e Kayunga Ann Bulya yagambye nti, akawuka kano kakyali ka mutawaana e Kayunga era n’awa abalimi amagezi batandike okulambula essamba zaabwe buli lunaku ng’obutabi obulwadde babumenyako ne babwokya.
Bulya yagambye nti mu ggombolola y’e Kayunga batandise okufuuyira musiri ku musiri okulaba nga batangira akawuka okwongera okusaasaana.
Muky. Bernadine Mukiibi omutuuze w’e Kingo e Kiteredde mu Lwengo, ye nnannyini wa Kabaale Coffee Nursery era y’omu ku baaweebwa ekitongole kya Uganda Coffee Development Authority (UCDA) obuvunaanyizibwa okulaba nga azaazaamu emmwaanyi ezitakwatibwa bulwadde bukaza mmwaanyi ate naye azigabire abalala bongere okuzizaazaamu olwo balyoke bazigabire abalimi okuzisimba.
Mukiibi agamba nti, mu kusooka baamuwa ebikolo 100 nga bino bye yasimbamu ennimiro omusalwa obuti bw’ameza ‘mother garden’ olwo ne zigenda mu nnasale mwe bazikuliza.
Mukiibi ayongerako nti, emmwaanyi zino nga ziri mu nnimiro tezirumbibwa bulwadde, kuba ye mu musiri oguliraanye waliwo n’endala endwadde naye ate zino empya ze baamuwa tezirina buzibu bwonna.
Emmwaanyi zaakolebwa n’ekigendererwa okulaba ng’abalimi bawona akawuka akazirumba ne kakaza omuti gwonna.
Kyokka waliwo n’abalimi abatandise okusimba emmwaanyi ezitakwatibwa bulwadde, kikulu okwebuuza ku mukungu wa UCDA mu kitundu akuyamba okufuna emmwaanyi ezo ezitakwatibwa buwuka.
Okulwanyisa obulwadde bw’emmwaanyi
Akulira ekitundu kya Buganda mu UCDA Lutaakome Ssentamu agamba: Ng’onoolwanyisa obulwadde buno, olina kusooka okuyiga okubwewala.
l Okwewala obulwadde temukozesa biso, enkumbi n’ebirala ebikola mu musiri ku bikolo ebirwadde n’ebiramu. Ssinga obikozesa ku kikolo ekirwadde olina okubiyisa mu jiiki oba mu muliro.
l Temulina kusiba mbuzi mu mmwaanyi kuba eyinza okutambuza obulwadde ng’erya ku kikolo ekirwadde nedda ne ku kiramu nakyo ne kirwala.
Kw’olabira ekikolo ekikwatiddwa obulwadde
l Olulimi lw’omu mmwaanyi luddugala ng’enziro olwo ne gutandika okusuula ebikoola.
l Obulwadde butandikira ku ttabi limu omuti ne bugenda nga guwotoka.
l Obuwuka bussaako obukoloboze ku muti gw’emmwaanyi n’enjatika ku muti l Bw’okolokota omuti guba muddugavu munda.
l Emmwaanyi eziba ku muti omulwadde tezikunkumuka wadde zikaze.
l Ssinga olaba ebyo, omuti ogwo gutemewo ogusigule n’oluvannyuma ogwokere mu kifo ekyo kyennyini.
Engeri y’okulwanyisa akawuka
Robert Ssentamu owa Uganda Coffee Development Authority (UCDA) nga y’atwala ekitundu kya Greater Masaka agamba:
l Emmwaanyi zino eza layini omusanvu ezimanyiddwa nga Coffee Wilt Disease resistant (CWDr), kati zitandise okugenda mu balimi mpola.
Zitundibwa mu batunda endokwa z’emmwaanyi abamu kuba Gavumenti tennatandika kuzigaba.
Naye abalimi kye balina okumanya nti emmwaanyi zino we zaakolebwa akawuka akakaza obutabi aka Coffee Trig Borer (CTB) omutawaana gwako gwali tegunnalabika, era ne zikolebwa nga tezikwatibwa akakaza ekikolo aka (Coffee Wilt), Naye bwo obulya obutabi busobola okukwata emmwaanyi zino.
Omukisa oguliwo obw’obutabi busobola okuvumulwa, kyokka ate akakaza omuti tewabadde ddagala.
l Ssentamu agamba: waliwo eddagala ery’enjawulo eritta obuwuka okuli Striker, mu liita 20 ez’amazzi oteekamu miiru 20 ), Confidor (liita ya tabula miiru 70 mu liita 20 ez’amazzi), olina okugattamu ekigimusa okugeza nga DI Grow oba Super Grow bino biyambako mu kukwasa eddagala. fuuyira emirundi ebiri oba esatu mu mwezi.
Waliwo eddagala eddala nga Dursban ono mukozese nga muka. Naye akola bulungi, kisaanye okufuuyira eddagala lino mu biseera by’enkuba. Bw’oba nga tonnafuuyira, olina okusooka okumenyako obutabi obuba bukaze kubanga ssinga obulekako kiba kitegeeza nti bw’ofuuyira eddagala teriyingira mu buti obukalu ate nga mubaamu obuwuka kitegeeza nti obuwuka obulekamu nga bulamu, n’olwekyo olina kusooka kubumenyako n’obwokya n’omuliro.
l Ekirala ekirina okukolebwa kwe kukendeeza ebisiikirize mu nnimiro kuba ennimiro erimu ebisiikirize ewa obuwuka buno obulamu ne buzaala ne butawaanya ennimiro.


text:
Swahili.Bible
Bible Society of Kenya
Bible Society of Kenya
Madaraka, Nairobi
PO Box 72983
Tel: 254 20602807
E-mail: info@biblesociety-kenya.org
1
11:1-4 Lub 35:23-26Gano ge mannya g’abaana ba Isiraeri abaatuuka mu Misiri buli muntu n’ennyumba ye n’ajja awamu ne Yakobo. 2Lewubeeni, Simyoni, Leevi ne Yuda; 3Isakaali, Zebbulooni, ne Benyamini; 4Ddaani ne Nafutaali, Gaadi ne Aseri. 51:5 Lub 46:27, Ma 10:22Abantu bonna abaava mu ntumbwe za Yakobo ne baba emyoyo nsanvu: naye Yusufu yali ng’amaze okubeera mu Misiri. 61:6 Lub 50:26, Bik 7:15Yusufu n’afa, ne baganda be bonna, n’emirembe giri gyonna. 71:7 Lub 46:3, Ma 26:5, Bik 7:17Abaana ba Isiraeri ne bazaala, ne beeyongera nnyo, ne baba bangi, ne baba ba maanyi nnyo; ensi n’ejjula abo.
81:8 Bik 7:18, Bik 7:19Awo ne walya kabaka omuggya mu Misiri ataamanya Yusufu. 91:9 Zab 105:24N’abagamba abantu be nti Laba, abantu b’abaana ba Isiraeri bangi ba maanyi okusinga ffe: 101:10 Zab 83:3,4; 105:25, Bik 7:19kale tubasalire amagezi; baleme okuba abangi, olutalo bwe lulijja baleme okwegatta n’abalabe baffe, okulwana naffe, okugolokoka okuva mu nsi. 111:11 Lub 15:13; 47:11, Kuv 2:11; 5:4,5; 6:6,7, Ma 26:6, Zab 81:6Kyebaava babateekako abakoza okubabonyaabonya n’emigugu. Ne bamuzimbira Falaawo ebibuga eby’amaterekero, Pisomu ne Lamusesi. 121:12 Kubal 22:3Naye nga bwe beeyongera okubabonyaabonya, bwe batyo bo bwe beeyongera obungi n’okubuna. Ne banakuwala olw’abaana ba Isiraeri. 13Abamisiri ne babakoza emirimu abaana ba Isiraeri n’amaanyi: 141:14 Kuv 2:23; 6:9, Kubal 20:15, Bik 7:19ne bakaayisa obulamu bwabwe mu buddu obuzibu, okutegana n’ebbumba n’amatoffaali, era n’obuddu bwonna obw’omu nsuku, obuddu bwonna bwe baabakoza n’amaanyi.
15Kabaka w’e Misiri n’abagamba abazaalisa Abaebbulaniya, erinnya ly’omu Sifira, erinnya ly’ow’okubiri Puwa:
16n’ayogera nti Bwe mubakolanga abakazi Abaebbulaniya emirimu egy’obuzaalisa, bwe mubalabanga nga bali ku ntebe; omwana bw’abanga ow’obulenzi, mumuttanga; naye bw’abanga ow’obuwala, abeeranga mulamu. 171:17 Nge 16:6, Dan 6:13, Bik 5:29Naye abazaalisa ne bamutya Katonda, so tebaakola nga bwe baalagirwa kabaka w’e Misiri, naye baabakuuma abaana ab’obulenzi nga balamu. 18Kabaka w’e Misiri n’abayita abazaalisa, n’abagamba nti Kiki ekibakoza ekigambo ekyo, ne mubakuuma abaana ab’obulenzi nga balamu? 19Abazaalisa ne bamugamba Falaawo nti Kubanga abakazi Abaebbulaniya tebali ng’abakazi Abamisiri; kubanga balamu, abazaalisa we bagenda okubatuukirako nga bamaze okuzaala. 201:20 Mub 8:12, Is 3:10Katonda n’akola bulungi abazaalisa: abantu ne baba bangi, ne baba ba maanyi nnyo. 211:21 1 Sam 2:35, 2 Sam 7:11,27, 1 Bassek 2:24; 11:38Awo, kubanga abazaalisa baatya Katonda, n’abawa abaana. 221:22 Bik 7:19Falaawo n’alagira abantu be bonna n’ayogera nti Buli mulenzi alizaalibwa mumusuulanga mu mugga, buli muwala mumulekanga.